text:
आभा झा।
# यात्रा (भगवती स्थान उचैठ )#
मिथिलाक पवित्र भगवती स्थान उचैठ मधुबनी जिला के बेनीपट्टी अनुमंडल सँ मात्र चारि किलोमीटर दरी पर पश्चिम दिशा में स्थित अछि। ई स्थान मिथिला में एक प्रसिद्ध सिद्धपीठ के नाम सँ जानल जाइत अछि। भगवती मंदिर के गर्भगृह में माँ दुर्गा सिंह पर कमल के आसन पर विराजमान छथि। दुर्गा माँ खाली कंधा तक देखाइ छथि,कंधा के ऊपर हुनकर सिर नहिं छैन। ताहि दुवारे हुनका छिन्नमस्तिका दुर्गा सेहो कहल जाइत अछि। मंदिर के लग में एकटा बहुत पैघ
शमशान अछि,जतय बड्ड संख्या में तन्त्र साधक साधना में लीन रहैत छथि। अहि स्थान पर साधक जे मनोकामना सँ माँ दुर्गा के दर्शन करैत छथि,ओ ओतय सँ खाली हाथ वापस नहिं अबैत छथि। कहल जाइत अछि कि भगवान राम जनकपुर के यात्रा के समय एतय रूकल छलाह।
:महाकवि कालिदास के देने रहधिन वरदान: दुर्गा मंदिर सँ पूर्व दिशा में एक संस्कृत पाठशाला छल। संस्कृत पाठशाला आर मंदिर के बीच एक नदी बहैत छल। कालिदास एक महामूर्ख व्यक्ति छलाह। हुनकर विवाह राजकुमारी विद्योतमा सँ छल द्वारा करा देल गेल रहनि। विद्योतमा परम विदुषी महिला छलीह। ओ ई नहिं जानैत छलीह कि कालिदास महामूर्ख छथि। जखन पता चललनि तखन ओ कालिदास के तिरस्कार केलनि आर कहलखिन कि जाबे तक हुनका संस्कृत के ज्ञान नहिं भ जेतेन ओ घर वापस नहिं आबैथ। कालिदास अपन पत्नी सँ अपमानित भ उचैठ भगवती स्थान आबि गेला आर ओतय के आवासीय संस्कृत पाठशाला में रसोइया के काज करय लगला। समय बीतैत गेल। किछ दिनक बाद वर्षा ऋतु शुरू भ गेल। एक दिन घनघोर वर्षा के कारण नदी में बाढ़ि आबि गेल। नदी में पइन के धार तेज गति सँ बहय लागल। सांझ होइ वाला छल। मंदिर के साफ-सफाई,पूजा-पाठ,धूप-दीप,आरती सब व्यवस्था पाठशाला के छात्र करैत छलाह। सांझ भ गेल छल। मंदिर में दीप सेहो जराबय के छल,मुदा भयंकर वर्षा आर नदी में तेज धार के कारण ओ सब मंदिर जाई में असमर्थ भ गेला। सब छात्र मूर्ख कालिदास के मंदिर में दीप जराबय लेल कहलकेन। कालिदास मंदिर जाय लेल तैयार भ गेला। छात्र सब कालिदास सँ कहलखिन कि मंदिर में दीप जरेला के बाद कोनो निशान लगेनाइ नहिं बिसरब। कालिदास मंदिर जाय लेल बिना किछ सोचने नदी में कुदि गेला। कोनो तरहें तैरैत,डुबैत मंदिर पहुंचला। मंदिर के भीतर गेला आर दीप जरेला। ओ मोने मोन सोचला कि निशान लगबै लेल किछ अनने नहिं छी। सोचिते छलाह कि हुनकर नजरि दीप जरय वाला स्थान पर पड़लनि। जरय वाला स्थान पर कारी भ गेल छल। ओ सोचला अहि सँ निशान लगा देब। फेर ओ अपन दायां हाथ कारी पर रगड़ला। मंदिर के चारू कात सब जगह कारी निशान पहिने सँ लागल छल। निशान लगाब लेल कोनो स्थान नहिं देख ओ सोचला कियैक नहिं भगवती के मुखमंडल पर ही निशान लगा देल जाय कियैक कि ओतय पहिने सँ कोनो निशान नहिं लागल छल। ई सोचि कऽ ओ अपन दायां हाथ भगवती के मुखमंडल दिस निशान लगाबै लेल बढ़ेला तखने भगवती प्रकट भ कालिदास के हाथ पकड़ि कऽ कहय लगली अरे महामूर्ख अहाँ के निशान लगाबै लेल आर कोनो जगह नहिं भेटल। हम अहाँ पर बहुत प्रसन्न छी जे अहाँ अहि विकराल समय में नदी पार करि कऽ दीप जराबै लेल एलहुँ। मांगु कोनो वर हमरा सँ। कालिदास भगवती के वचन के सुनि सोचय लगला कि मुर्ख होइ के कारण ही अपन पत्नी सँ तिरस्कृत छी। अतः ओ भगवती सँ विद्या के याचना केलनि। माँ तथास्तु कहैत कहलखिन आइ राति भरि में जतेक पुस्तक अहाँ छु सकैत छी छु लिय सब पुस्तक अहाँ के याद भ जायत। यैह कहैत माँ अंतर्ध्यान भ गेलखिन। पुस्तक स्पर्श करिते माँ के कृपा सँ सब पुस्तक कंठस्थ भ गेलनि। ओ काव्य पुस्तक सेहो लिखलनि।यथा कुमार संभव,रघुवंश आर मेघदूत।
जय माँ भगवती उचैठ 🙏🙏
आभा झा
गाजियाबाद


c: text/html

text:
ईरान अमेरिकी राष्ट्रपति डोनाल्ड ट्रंप कें खिलाफ अरेस्ट वारंट जारी केने अछि। एकरा संगे, ईरान कें टॉप जनरल कासिम सुलेमानी केर बगदाद कें ड्रोन हमला मे भेल मृत्यु मे शामिल दर्ज अन्य लोकक खिलाफ सेहो वारंट निकालयत तेहरान पकड़बाक लेल इंटरपोल से मदद मँगने अछि। स्थानीय अभियोजक सोमवार क’ अहि बात केर जानकारी देलाक।
न्यूक्लियर डील मे तेहरान कें संग अमेरिका कें पीछा हटबाक बाद सं दूनु देशक बीच तनाव चरम पर अछि, ऐना मे ईरान कें अहि कदम सं तनाव आर बढ़त। जखन, अहिसँ राष्ट्रपति ट्रंप क’ गिरफ्तारी कें कोनो खतरा नै अछि।
तेहरान कें अभियोजक अली अलकासीमहर कहलनि जे ईरान 3 जनवरी क’ बगदाद मे भेल हमला मे ट्रम्प आ 30 सं अन्य लोक कें शामिल रहबाक आरोप लगने अछि। ओहि हमला मे जनरल कासिम सोलेमानी केर मौत भ’ गेल छल। अर्ध-सरकारी संवाद एजेंसी आईएसएन केर खबरक अनुसार अलकासीमर ट्रंप कें अलावा कोनो अन्य केर पहचान नै केने अछि । परन्तु जोर देने अछि जे ईरान ट्रंप कें कार्यकाल खत्म होबाक बाद सेहो अभियोजन क’ जारी रखत।
फ्रांस कें लियोन मे स्थित इंटरपोल टिप्पणी कें अनुरोध पर तत्काल कोनो जवाब नै देने अछि। एहन संभावना नै अछि जे इंटरपोल ईरान कें अनुरोध क’ स्वीकार करत कियाक, ओकर दिशा-निर्देश कें अनुसार ओ कोनो “राजनीतिक प्रकृति” कें मामले मे हस्तक्षेप नै क’ सकेत अछि।

robotstxt: allowed

filter: keep


text:
ⓘ विनयी त्रिवेणी गाउँपालिका
विनयी त्रिवेणी गाउँपालिका नवलपरासी जिलामे अवस्थित अछि । वि.सं २०७३ सालमे सङ्घीय मामिला तथा स्थानीय विकास मन्त्रालय ७४४ स्थानीय तह लागू करैत नवलपरासी जिलामे साविकका बेणीमणिपुर, राकाचुलीक वडासभ, धुरकोटक वडासभ, आ दुम्किबास गाउँ विकास समितिसभके समेट विनयी त्रिवेणी गाउँपालिका घोषणा कएल अछि । विनयी त्रिवेणी गाउँपालिकक कूल जनसंख्या २५,०३६ रहल अछि ।
1. भौगोलिक अवस्थिति
विनयी त्रिवेणी गाउँपालिकाक क्षेत्रफल २६७.१३ वर्गकिलोमिटर रहल अछि । ई गाउँपालिका ५ वडामे विभाजन कएल गेल अछि । एकर सीमाना पूर्वमे मध्यबिन्दु नगरपालिका, पश्चिममे बर्दघाट नगरपालिका आ पाल्पा जिला, उत्तरमे पाल्पा जिला, दक्षिणमे बर्दघाट नगरपालिका आ चितवन राष्ट्रिय निकुञ्ज रहल अछि ।


text:
सप्तरी : साहित्यकार करुणा झाक 'जीवनदान' पुस्तक एक समारोहमे विमोचन भेल अछि. मैथिली, नेपाली एवं हिन्दी भाषमे समान रूपसँ कलम चलेनिहारि उदियमान महिला साहित्यकार झा पाठक सबकें लेल अपन तेसर कृतिक रूपमे 'जीवनदान' देलनि.
मैथिली भाषाक लघु कथा संग्रहक रूपमे तैयार कएल गेल उक्त पुस्तककें सभासद् उमेशकुमार यादव एक कार्यक्रममे विमोचन केलनि. मैथिली साहित्य परिषद्क आयोजनामे भेल पुस्तक विमोचन तथा हास्य व्यंग्य कवि सम्मेलनमे झाक कृति विमोचित भेल.
पुस्तकमे विभिन्न कृतिसँ समेटल गेल लघु कथा सब मैथिली भाषामे अनुवाद कएल गेल अछि. पुस्तकमे समाज परिवर्तन एंव महिला स–शक्तिकरणमे विशेष जोर देल गेल अछि. अहिसँ पहिले झाद्वारा नेपाली निबन्ध–संग्रह “शंखघोष” तथा मैथिली भाषामे कविता–संग्रह “भगजोगनी” बजारमे आबि चुकल कार्यक्रममे सहभागी लोकनि टिप्पणी केलनि.
“भगजोगनी” मैथिली भाषाक पुस्तक सभमे सर्वाधिक बिक्री होयबला पुस्तक रहल साझा प्रकाशनक मुख्य शाखा कार्यालय राजविराजक प्रमुख मनोजकुमार माँझी बतौलनि.
कुल ६२टा लघु कथा संग्रहित मैथिली पुस्तकमे लेखिकाक मौलिक ५टा रचना रहल आ विभिन्न पुस्तक ग्रंथसँ लेल गेल अछि लेखिका झा विश्व नारी नेपाली साहित्य समाज, सगरमाथा अञ्चलक अध्यक्ष एवं अन्तर्राष्ट्रिय मैथिली परिषद्क अध्यक्ष छथि.
(रिपोर्ट : मिथिमीडिया ब्यूरो)


text:
एलसीडी स्क्रीन सेहो लागल अछि, जेहि सं प्रिंट, फोटो कॉपी या स्कैन करनाय काफी आसान भs जाएत अछि।
एहि प्रिंटर में इंक के टैंक प्रिंटर सं बाहर होए के कारण इंकक लेवल देखैत रहनाय एकदम सं आसान अछि। एहिमे कॉर्टिरेज लगाबय आ फेर भरवाबय के झंझट सेहो नञि अछि। कॉर्टिरेज वाला प्रिंटर मे बेसि दिन पड़ल रहला पर इंक के सूखय के डर लगल रहैत अछि, जखन कि इंक टैंक प्रिंटर मे ऐहन नञि अछि। एहि कारणे इंक टैंक प्रिंटर मे खर्च कम पड़ैत अछि।
एप्सन एल 485 एकटा ऑल इन वन प्रिंटर अछि। एहि कारणे अहां एहि सं प्रिंट लेबय के संग स्कैन आ फोटो कॉपी सेहो कs सकैत छी। एप्सन आईप्रिंट, एयरप्रिंट आओर गूगल क्लाउड प्रिंट के संग, वाई-फाई आओर वाई-फाई डायरेक्ट सं सीधा प्रिंट लs सकैत छी। एतबे नहि एहि प्रिंटर मे अहां कतहुं सं इ-मेल सं सेहो प्रिंट लs सकैत छी। एहि प्रिंटर के एकटा पैघ खुबी एहि मे एसडी कार्ड लगा कs बिना कंप्यूटर ऑन करने प्रिंट लेबय के सुविधा सेहो अछि।
एहि एप्सन एल 485 प्रिंटर केर आगा दिस एकटा1.44 इंच केर एलसीडी स्क्रीन लागल अछि। ई एकदम सं एकटा छोटका फोन जकां अछि। एहि एलसीडी स्क्रीन सं प्रिंट, फोटो कॉपी आ स्कैन केर ऑप्शन चुननाय काफी आसान भs जाएत अछि। एहि स्क्रीन सं अहां प्रिंटर के सेटअप के संग फर्मवेयर अपडेट, नोजल चेक, हेड क्लिनिंग, हेड अलाइनमेंट सेहो कs सकैत छी।
एहि मे अहां काफी तेजी सं नीक क्वालिटी के प्रिंट लs सकैत छी। एहि मे ब्लैक प्रिंट 10 पेज आओर कलर प्रिंट 5 पेज प्रति मिनट के हिसाब सं निकलैत अछि। प्रिंट के संग एकर स्कैन आओर फोटो कॉपी केर क्वालिटी सेहो नीक अछि।
एहि Epson L485 में प्रिंट, स्कैन आओर फोटो कॉपी करनाए सेहो काफी सस्ता पड़ैत अछि। एक बेर एकर इंक टैंक फुल कs दिऔ तं अहां हाई क्वालिटी वाला कलर 7500 पेज आओर 4500 ब्लैक एंड व्हाइट पेज प्रिंट कs सकय छी। एहि में इंक भरनाए सेहो काफी आसान अछि। अगर अहां अपन घर या छोट-मोट ऑफिस लेल प्रिंटर लेबय चाहय छी तखन ई नीक ऑप्शन अछि। 16 हजार टका मे ई अहां लेल वैल्यू फॉर मनी अछि।


text:
अपने घर मे आगि लगा लेलहुं !
राज ठाकरे के मुद्दा पर बिहार अखनो सुलगि रहल अछि. यूपी...बिहार के छात्र के मुम्बई मे भेल पिटाई के बाद राज ठाकरे गिरफ्तार भेलाह... जमानत पर घर गेलाह. मुदा हम ओहि मुदा के पकड़ने छी आओर कs कि रहल छी अपने घर मे आगि लगा रहल छी. हम ककर मुकसान क s रहल छी ? बिहारक लोक जे आई कs रहल छथिन्ह ओहि पर राज ठाकरे मने- मन हंसैत होताह आओर कहैत होताह केहन बकलोल... बुड़बक सभ अछि जे मुम्बई मे तs पिटयबे करलाह... घर जाकs अपने लोक सभ के संग मारि- पीट करि रहल छथि. अपने घर... दोकान... अपने स्टेशन... अपने ट्रेन के तोड़ि रहल छथि. एहि सं कि कोनो मुम्बई वाला के परेशानी भs रहल छै ? कि कोनो मुम्बई वाला के कोनो फर्क पड़ि रहल छै?. कि एहि सं कोनो मुम्बई के ट्रेन बंद छै ? कि कोनो मुम्बई ठप अछि ? एहि सं बिहारे-यूपी के लोक सभ परेशान छथिन्ह. बिहार -यूपी के लाखों लोक दिल्ली आ दोसर जगह फंसल छथिन्ह. भूखल पिआसल स्टेशन पर ट्रेनक रास्ता- पैरा देख रहल छथिन्ह. सैकड़ों एहन लोक छथिन्ह जिनका इलाज के लेल दिल्ली... पटना... वैलोर... लखनऊ जाइ के छनि मुदा अहां सभक एहि तोड़पोड़ के कारण सभ मुसीबत झेल रहल छथिन्ह. ई कोनो तरहे नीक काज नहिं कहल जा सकैत अछि. जेना राज ठाकरे सभ किछ करला के बादहुं कानूनी रूप सं बाहर चलि गेलाह ... अगर अहां के किछ करय के अछि तं एहन रास्ता निकालु जे ओ कानून के जाल मे ओझरा जाथिन्ह. मुदा ई त एकदम बुड़बकय अछि जे अहां सभ अपने शहर... गाम घर के... इंफ्रास्ट्रक्चर के नुकसान पहुंचा रहल छी. कि कोसीक बाढ़ि सं कम नुकसान भेल छल जे आओर नुकसान कs रहल छी. ई कोनो तरहे पढ़ल लिखल लोकक काज नहिं अछि. सोचु अहीं के घर मे किनको किछ भs जाए... हुनका अस्पताल... डॉक्टर के पास लs जनाय एकदम जरूरी होय अहां कि करब? कोन ट्रेन सं जाएब. ट्रेन के तोड़ि फोड़ि... आगि लगा देने छी... स्टेशन मे आगि लगा देने छी... काल्हि इंटरव्यू देबय जाए के होएत... किनको केस मुकदमा होएतन्हि... किनको जरूरी काज सं पटना... दिल्ली जाए के होएतन्हि. ओ कि करथिन्ह ? हजारो लोक एहन छथिन्ह जे दीपावली ... छठ मे घर आबय केर लेल दु-दु ...तीन- तीन मास पहिनो टिकट कटएने छलखिन्ह ... अहां सभक बेवकूफी के कारण हुनका सभ के टिकट रद्द कराबय पड़लन्हि. आब टिकट मिलबो नहिं करतन्हि. ओ सभ त अहिं सभ के कोसय होताह नहि जे एहि लोकक कारण गाम घर नहिं जा पबिलौं. एहि मे सं कतेक लोकक मामा...काका... चाचा...भाईजी... दिल्ली...बम्बई... कोलकाता रहैत होताह ... आब करैत रहुं हुनकर इंतजार. एहन काज तं निरक्षर लोक सेहो नहिं करैत होताह...अहां सभ पढ़ि लिखि क एहन कs रहल छी. बुड़बकय के सेहो कोनो हद होए छै. दिल्ली...मुम्बई के लोक सभ सं मिलु सभ कहय छथिन्ह केहन लोक सभ अछि. अपने घर मे आगि लगा रहल अछि.


text:
बिहार मे चुनाव के सभ सं महत्वपूर्ण दौर 30 तारीख के पूरा होई वाला अछि. 30 तारीख के वोट मिथिला के कोसी इलाका मे पड़य वाला अछि. जेहि लोकसभा क्षेत्र मे वोट पड़य वाला अछि ओहि मे सुपौल... अररिया... किशनगंज... कटिहार... पूर्णिया... मधेपुरा... बेगूसराय... खगड़िया... भागलपुर... बांका आओर मुंगेर शामिल अछि. कोसी क्षेत्र मे मतदान होए वाला अछि मुदा लोक मे चुनाव के लsक जे उत्साह होबाक चाही ओ नहिं अछि. कोसी इलाका मे गेलाह सं अहां के नहिं लागत जे एहिठाम वोट होए वाला अछि. लोक सभ खिसिआएल छथिन्ह. मतदाता के मूड देखि नेता सभ सेहो डराएल छथिन्ह. एहन पहिल बेर अछि जे नेता अपना क्षेत्र मे जाए सं डरि रहल छथि. हुनका लोकक मन मे भरल गुस्सा... पीड़ा के अंदाजा छनि.
इलाका मे कोसी के बाढ़ि अएला किछ दिन मे साल भर भs जाएत. मुदा लोकक जिनगी अखनो पटरी पर नहिं आएल अछि. जीवन कटनाय अखनो पहाड़ बनल अछि. बाढ़ि के समय मे चारु कात जतय पानिए-पानि देखाएत छल आई-काल्हि बालूए-बालू दिखाएत अछि. जेहि खेत मे धान- गेहूं के फसल लहलहाएत छल ओ तीन-तीन...चारि-चारि फीट बालू सं भरल अछि. आरि-धूरी सभ मिटाएल अछि. ई पता लगानाय मुश्किल भs गेल अछि जे कोन जमीन ककर अछि. कोन खेत ककर अछि. एहन हाल मे बरजोर...दबंग लोक कमजोर लोक के जमीन पर कब्जा सेहो कs रहल छथिन्ह. लोक सरकारी दफ्तर के चक्कर लगएलाह मुदा कोनो फर्क नहिं पड़ल. कमजोर लोक के एक-एक पल जिनगी बितानाय सदी कटनाय जकां भs गेल छनि.
बाढ़ि पीड़ित के पुनर्वास के काज अखन धरि पूरा नहिं भ पाएल अछि. जहां लालू प्रसाद यादव आओर रामविलास पासवान एकरा लेल बिहार सरकार के जिम्मेदार ठहराबय छथिन्ह ओतय मुख्यमंत्री नीतीश कुमार के कहनाय छनि जे केन्द्र सरकार सं अखन धरि पाई नहिं मिलला के कारण पुनर्वास के काज शुरू नहिं भ पाएल अछि. नीतीश कुमार आरोप लगा रहल छथिन्ह जे केन्द्र सरकार पैकेज देबय मे देर करि रहल अछि. हुनकर इहो तहनाय छनि जे केंद्र मे बिहार के जे मंत्री छथि ओ सरकार पर दबाव बनाबय मे नाकाम रहला आओर आब जखन हुनका लागि रहल छनि जे लोक गुस्साएल अछि त कांग्रेस के दस तरहक बात के लेल कोइस रहल छथिन्ह.
दोसर ठाम जतय नेता सभ विकास के गप्प क s रहल छथिन्ह. ओतेय कोसी इलाका मे हुनकर हिम्मत काज नहिं कs रहल छनि. फूरा नहिं रहल छनि जे कि कएल जाए. कई ठामक लोकक कहनाय छनि जे जखन नेता सभ के हमर कोनो चिंता-फिकिर नहिं त फेर हम हुनकर किएक करएन्हि. एहि बेर ओ किनको वोट देबय सं इनकार करि रहल छथिन्ह. चुनाव के ई हाल अछि जे गाम घर मे पार्टी के झंडा पोस्टर देखय ले नहिं मिलि रहल अछि. एक्का-दुक्का पोस्टर, झंडा- बैनर कतहुं देखय लेल मिलैत अछि. एहन मे नेताजी केना मांगताह वोट !


text:
मिथिला: जमुई सँ सांसद आओर केंद्रीय मंत्री रामविलास पासवान जीक बेटा चिराग पासवान आइ लोक जनशक्ति पार्टीके (LJP) राष्ट्रीय अध्यक्ष बनय जा रहल छथि। चिरागक इ ताजपोशी दिल्लीमे रामविलास पासवानक मौजूदगीमे होयत। मंगलदिन सेहो दिल्लीमे पार्टीक राष्ट्रीय कार्यकारिणीक बैसकी होयत। अहि बैसकीमे चिराग पासवानक ताजपोशी सम्भव अछि। मोदी सरकारमे मंत्री रामविलास पासवान चिराग पासवानके लोजपाक राष्ट्रीय अध्यक्षक जिम्मेवारी सौपताह. रामविलास पासवान 2014 लोकसभा चुनाव सँ पहिले चिरागके लोजपा संसदीय बोर्डक अध्यक्षक जिम्मेवारी देने छलाह। एकर पांच साल बाद आब हुनका पार्टीक नेतृत्व देल जा रहल छन्हि।
मुख्य पृष्ठ देश-विदेश चिराग पासवानक आइ होयत ताजपोशी, समाहारता लोजपाके कमान


text:
नवका- पुरनका लेख सर्च करु...
कि सभ अंग्रेज चलि गेल ?
राति मे सुतय काल एकटा बात मोन मे घुसि पड़ल. आब ओ बात ऐना घुरिआएल जे काफी देर तक सुतलौं नहि. मन मे फंसल अछि. एहि बारे मे पढि नहि पाएल छी. अगर अहां सभ के जानकारी होए आ पढ़ने होए त बताबय के कोशिश करब.
बात ई अछि जे भारत के 15 अगस्त 1947 मे जखन आजादी मिलत तखन देश मे हजारों...लाखों के संख्या मे अंग्रेज रहल होएत. अंग्रेज अपन राज चलाबय लेल देश के कतेक लोक के अपना संग मिलौने होएत.
अंग्रेज भारत के हजारों लोक के पैघ-पैघ पद पर बैसा...उपाधि द अपना पक्ष मेकरने होयत. देशक सैकड़ों राजा-महाराजा मे सं पांच-दसोटा त अंग्रेजक संग देने होएत. अंग्रेजक शासन काल मे ओकर प्रशासन चलाबय लेल कतेक बड़ला-बड़का अफसर रहल होताह.
अंग्रेजी शासन काल मे देश के सैकड़ों लोक जी-हजूरी करैत होएताह. डीएम-कलक्टर सं लsक बड़का-बड़का पोस्ट पर होताह. अंग्रेज के आगां-पाछां करैत होएताह अंग्रेजक जुल्मी कानून के लागू कराबय लेल ओकर संग दैत होताह.
ओहि टाइमक लखपति... करोड़पति अपन बिजनेस चलाबय लेल अंग्रेज अफसर...शासक के चुमाऔन चढ़ाबैत होएत. ओहि टाइम के कतेक प्रबुद्ध लोक अपन काज निकालय लेल अंग्रेज के सामने सर झुकाबैत होएत.
कतेक लोक समाज मे रौब के लेल... सम्मान के लेल अंग्रेजी हुकुमत के करीबी होए के दंभ भरैत होएत. नहि जाने कोन-कोन तरहे अंग्रेज के संग दैत होएताह. हुकुम के पालन करय लेल भारत के आम लोक पर जुल्म करैत होएताह.
आब हमर सवाल ई अछि जे जखन भारत के आजादी मिलल त कि सभ अंग्रेज भारत छोड़ि क चलि गेल की ? आ फेर बहुत संख्या मे अंग्रेज भारतहि मे रहि अपन जड़ि मजबूत करैत रहल.
आजादी सं पहिने अंग्रेज के संग देबय वाला अफसर...बिजनेसमैन...सम्मान पाबय वाला...अंग्रेजी ऑर्डर के पालन कराबय लेल देश पर जुल्म करय वाला लोक कि अंग्रेजक संग ब्रिटेन चलि गेलाह की?
आ फिर अंग्रेज के जएतहि आजाद भारत के प्रशासन के हिस्सा बनल रहलाह. अंग्रेजी कानून के आगां बढ़ाबैत रहलाह ? ओहि टाइम अंग्रेज के संग देबय वाला लोक कि आइओ देशक प्रमुख पद पर विराजमान त नहि अछि?
अंग्रेजक जु्ल्मी शासन मे कदम पर कदम पर मिलाबय वाला लोक कि आइओ देश के लोक पर जुल्म त नहि करि रहल छथिन्ह? ओहि टाइम अंग्रेजक संग देबय वाला किछ नेता... अधिकारी के हम आइओ सम्मान त नहि करि रहल छी?
ओहि टाइम फूट डालो शासन करय के नीति अपनाबय वाला लोक आइओ प्रमुख पद पर बैसि देश के तोड़य के कोशिश मे त नहि लागल अछि ? ओ आइओ फूट डालो...शासन करो के नीति पर चलि देशक सामाजिक तानाबाना के छिन्न-भिन्न करय मे त नहि लागल अछि?
अंग्रेजक गेलाहक के बादहुं काफी संख्या मे ओहि जमानाक नियम-कानून किएक चलि रहल अछि? ओकरा बनाएल राखल मे ओहि गुट के हाथ त नहि अछि?
ओहि जमाना मे अंग्रेजक संग देबय वाला जमींदार...बाहुबली सभ कतहुं आइओ हमर एमएलए...एमपी त नहि बनल छथि?
ओहि जमाना मे देश पर जुल्म करि बड़का-बड़का हवेली बनाबय वाला लोक के हम आइओ सम्मान त नहि करि रहल छी ? कतहुं ओ लोक आइओ त ई नहि चाहैत छथि जे आम लोक के जीवन स्तर नहि सुधरय? गरीब- गरीबे बनल रहय.?
बुनियादी सुविधा सं वंचित रहय? विकास के किरण गाम-गाम नहि पहुंचय? कतहुं एहि सभ के कारण देशक किछ हिस्सा मे आंदोलन त नहि भ रहल अछि?
कृपया अहां सभ एहि सवाल सभ के जवाब देबय के कष्ट करब. हमर मन हल्का करय के कोशिश करब. धन्यवाद.
सदस्यता लें टिप्पणियाँ भेजें (Atom)


text:
लोकल सँ ग्लोबल होएबाक क्रम मे हमरा लोकनि अपन जड़ि सँ इतर भ' रहल छी। कोढ़ी सँ भकराड़ होइत ई प्रवृति हमरा सभक लोक संस्कृति केँ ठुट्ठ केने जा रहल अछि आ एकटा अन्हर-जाली पहिर हम सभ एहि बिद्दति केँ अबडेर रहल छी। एहि आयातीत भेड़िया-धसानक क्रमिक परित्याग आवश्यक भ' गेल अछि। किछु एहने खसताएल काल -समय पर मैथिलीक नवतुरिया विचारक 'विकाश वत्सनाभ' खरोसा-पुछारी करैत अपन विचारक मादे एहि व्रणपर तूर साटि रहलाह अछि। अस्तु पढ़ल जाय।
|| डीजेक बास पर भम्ह पड़ैत डंफाक थाप ||
आइ दिल्ली सँ दरिभंगा धरि होली गदमिसान मचौने अछि। सभ अपन-अपन ड्राइंग रूम सँ फेसबुक केँ सेल्फ़ियाइन करबा पर बिर्त भेल छथि। हमरो मोन मे गमैया फगुआक सुरता हलफी मारि रहल अछि। ओ फगुआ जे माघी पंचमी सँ नहु-नहु पनुघैत, तरे-तरे जुआन होइत माघी पूर्णिमाक दिन अपन सम्पूर्ण शौष्ठव मे आबि चैत कृष्ण द्वितीया धरि बलधकेल चलैत भखरि जाइत रहै (फागुन मे हम फगुआ खेलब ,चैत खेलब बलजोरी)। फगुआ भखरि जाइ मुदा मिजाज बहुत दिन धरि ओहने रंगीन बनल रहय। एहि फगुआ मे पुबरिया बाध मे सम्मत जड़ाओल जाइ। गामक सभ तुरक लोक संगोड़ भ' एकहि रंग मे सना जाइ। दलान पर ड्राम मे भाँग घोड़ाइ। कीर्तनिया मण्डली घुमि-घुमि जोगीरा गबै। की नवतुरिया आ की बूढ़।सभ सिनेहक रंग सँ सराबोर। सभक मिजाज मे फगुआ अनघोल करै। लोक कंठ मे एकटा तरन्नुम बैसि जाइ -'भरि फागुन बुढ़बा देवर लागे'।
से की आब ओ फगुआ रहलै ? कहाँ रहलै ओ जोगीरा गबैत पुबारि टोलक कीर्तनिया मंडली,हारमोनियम गनगनबैत व्यास जी आ डंफा पर चोट मारैत बूझो मंडल । कहाँ गेलै बौआ बाबाक ओ भाँगक बोरा। लगैया जेना फगुआ घरघुसना भ' गेलैक अछि। आब तँ बबुआन सभ बहराइतो नहि छथिन। भाँग केँ उपजा सेहो तेरहे बाइस आ उपर सँ सरकारी फरमान। छौंड़ी सभ ब्यूटी-कॉन्शस आ भाउज सभ परदेशिया। फगुआ की हेतैक कपाड़। आब तँ बुझु जे "छल-छल कयलहुँ पूआ पकौलहुँ, सेहो पूआ खाय ने पौलहुँ"
कहियो जमना रहै जे फगुआक एकटा गजबे उत्साह रहल करै लोक मे। से लोके की प्रकृति पर्यन्त बुझाइ जेना एहि उत्सव विशेषक प्रतीक्षा मे अकुलायल अछि। मास भरिक जोगाओल कैंचा सँ जे रंग बेसाही सेहो छुछुआओन पड़य आ तखन अपन संगतुरिया सभ सँ आओर जोगार करी। आब रंग तँ गेल निखत्तर जे दू-चारि पुड़िया अबीर कीनब सेहो नहि खपत। ड्यूड टाइप लड़िका सभ फोटोशॉप सँ होली खेला इंस्टा आ स्नैपचैट मे बीजी आ ताहि पर लव इमोजी लुटएबा मे बेहाल लैड़िकी सभ। जँ रंगक आवेश करबैन तँ कहती - हे यु क्नोव ,माय स्किन इज कलर सेंसेटिव,प्लीज डोंट पुट कलर। तखन तँ आब फगुआक असली टेक ननकिरबूये सभ रखने अछि। मातल रहैत अछि फुँछकारी किनबा मे ,टोपी जोगेबा,एक दोसरक हुलिया बिगारय मे, ओसारा सँ दलान धरि धमगज्जर मचेबा मे। मालपुआ की माउंस लेल घौना पसार मे।
फगुआक यूनिवर्सल भाँग केँ एलिट क्लास आब चिप एल्कोहलक श्रेणी मे रखैत रिजेक्ट केने छथि । हुनका लोकनि केँ इम्पोर्टेड बोडका केँ चुस्की सँ बेसी स्फूर्ति अबैत छनि। गामक जोगीरा ऑफ बिट लगैत छनि आ तखन गाँजा-माजा-बाजा केँ संग बॉब मार्ले आ बोहेमिया केँ सुनैत एग्जोटिक फील करैत छथि। पंडित रविशंकरक आर्ट ऑफ़ लिविंग सँ अपना केँ सॉफिस्टिकेटेड बनबैत छथि आ तखन अपन विद्वताक धाह सँ बेहाल ए.सी हाल मे बैसल भखरैत लोक संस्कृति पर राउंड टेबल कॉन्फ्रेंस करैत छथि। सभटा गोलमाल भ' जाइत अछि।
'परदेशिया के धोतिया रंगा दे गोरिया' सँ 'गोरिया तूँ रसलीला क'र" धरि केँ जे ई साइकोलॉजिकल शिफिंट भेलैक अछि ताहि मे बहुत किछु शिफ्ट भ' गेलै।लोक संस्कृति खसताएल छैक आ जे किछु बाँचल छैक तकरो बैलएबाक पुख्ता इंतजाम भ' रहल छैक। होलिका जड़ायब बिसरी हम सभ शनै: शनै: अपना भीतर होलिका केँ प्राणप्रतिष्ठा करय लगलहुँ अछि। आब फगुआ नहि रहलै। फगुआक अंत्येष्टि क' हम सभ होली मनाब मे निसभेर भ' गेलहुँ अछि। डीजे के बॉस पर डंफाक थाप अबडेर रहलहुँ अछि। हमरा सभ केँ बैक टू रूट होएबाक प्रवित्ति जगबैत ई मोन राख पड़त जे एहन अकलबेरा मे संक्रांति केँ संस्कृति मे परिवर्तन हमर अहाँक फगुये टा क' सकैत अछि ,आयातित होली नहि। जे माटि-पानि अहाँकेँ एहि अनंत संसार मे पहिचान देलक तकर सांस्कृतिक पहिचानक प्रति कंडेरिओ सहानुभूति नहि..?
●●●


text:
महाबलिपुरममे रहल स्मारकसभक समूह
महाबलिपुरममे रहल स्मारकसभक समूह एक धरोहर परिसर छी जे भारतक तमिलनाडु राज्यक कान्चीपुरम जिलाक बङ्गालक खाडीके कोरोमण्डल तटमे स्थित अछि । ई चेन्नईक बगलमे स्थित अछि । ई मन्दिर दक्षिण भारतक सब सँ प्राचीन मन्दिरमे मानल जाइत अछि जे आठम शताब्दी सँ अछि । ई ...
चाँगदेओकगुङ
दक्षिण कोरियाका विश्व सम्पदा क्षेत्रहरू सँ सम्बन्धित मिडिया विकिमिडिया कमन्समे सेहो अछि। चाँगदेोकगुणग विकिभोएज सँ यात्रा सहयोगी चाँगदेोकगुणग सँ सम्बन्धित मिडिया विकिमिडिया कमन्समे सेहो अछि। युनेस्को
हवासेओङ किल्ला
दक्षिण कोरियाका विश्व सम्पदा क्षेत्रहरू सँ सम्बन्धित मिडिया विकिमिडिया कमन्समे सेहो अछि। युनेस्को हवासेओंग किल्ला सँ सम्बन्धित मिडिया विकिमिडिया कमन्समे सेहो अछि। हवासेओंग किल्ला विकिभोएज सँ यात्रा सहयोगी
हैजा
हैजा जीवाणु भिब्रियो कलेरा के किछ उपभेदसभद्वारा होए वाला निचला पेट के संक्रमण छी। लक्षण कुछो भी नै होए सँ हल्का सँ लऽ के गम्भीर धरि भऽ सकैत अछि। क्लासिक लक्षण अधिक मात्रा मे पानि के झाडापखाला छी जे किछ दिन धरि रहैत अछि। उल्टी आओर मांसपेशी मे दर्द ...
एटिसलात
इमिरेट्स दूरसञ्चार समूह कम्पनी छी । एटिसलात मध्य पूर्वमे इन्टरनेट केन्द्रसभ मध्ये एक छी जे क्षेत्रमे अन्य दूरसञ्चार संचालकसभ सँ जाेडेल क्षमता प्रदान करैत अछि । ई मध्य पूर्व आ अफ्रिकामे अन्तर्राष्ट्रिय आवाज ट्राफिकक सबसँ पैग सञ्चालक छी आ विश्वमे १ ...
राजस्थानक पहाडी किलासभ
राजस्थानक पहाडी किलासभ उत्तरी भारतमे रहल एक युनेस्को विश्व सम्पदा क्षेत्र छी । जे निम्नलिखित अछि: रणथम्भोर किला कुम्भलगढ किला गागरोन किला आमेर किला जैसलमेर किला चित्तौडगढ किला ई किलासभ मुख्यतः अरावल्ली शृङ्खलामे अवस्थित अछि आ ५अम सँ १७अम- १८अम शत ...
कुतुब परिसर
कुतुब परिसर एक स्मारक इमारत आ अवशेषसभक समूह छी, जे महरौली, नयाँ दिल्ली, भारतमे स्थित अछि । एकर सर्वाधिक प्रसिद्ध इमारत कुतुब मीनार छी । एकर निर्माणक सुरुवात दिल्लीक सुल्तान कुतुबुद्दीन ऐबक केनए छल ।
खजुराहोमे रहल स्मारकसभक समूह
खजुराहोमे रहल स्मारकसभक समूह हिन्दु आ जैन मन्दिरक एक समूह छी जे भारतक मध्य प्रदेशमे अवस्थित अछि । ई झाँसी सहर सँ १७५ किलोमिटर दक्षिणपूर्वमे अछि । ई भारतक युनेस्को विश्व सम्पदा क्षेत्र छी । ई मन्दिरसभ नगाडा शैलीक वास्तुकला आ कामुक मूर्तिक लेल प्रस ...
स्वतन्त्रता
स्वतन्त्रता आधुनिक कालक प्रमुख राजनैतिक दर्शन छी । ई ओ दशाके बोध करावैत अछि जहिमे कोनो राष्ट्र, देश या राज्यद्वारा अपन इच्छा अनुसार कार्य करै पर कोनो दोसर व्यक्ति/ समाज/ देशक कोनो प्रकारक प्रतिबन्ध या मनाही नै होइत अछि । अर्थात स्वतन्त्र देश/ राष ...
तक्षशिला
तक्षशिला प्राचीन भारतमे गान्धार राज्यक राजधानी तथा वर्तमानमे पाकिस्तानक पञ्जाब राज्यक रावलपिण्डी जिलामे अवस्थित एक पुरातात्विक स्थान छी । ई स्थान बौद्ध तथा हिन्दु दुनू धर्मक केन्द्रविन्दु छल । सन् १९८० मे युनेस्को ई क्षेत्रके विश्व सम्पदा क्षेत्र ...
गाल
गाल श्रीलंकाक प्रमुख सहर छी, ई राजधानी कोलम्बो सँ ११९ किमी दक्षिणपश्चिममे अवस्थित अछि । ई श्रीलंकाक दक्षिणी प्रान्तक प्रसासनिक राजधानी आ गाल जिलाक राजधानी छी ।
बोरोबुदुर मन्दिर परिसरसभ
बोरोबुदुर मन्दिर परिसरसभ सँ सम्बन्धित मिडिया विकिमिडिया कमन्समे सेहो अछि। इन्डोनेसियाक विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि।
लोरेन्ज राष्ट्रिय निकुञ्ज
लोरेन्ज राष्ट्रिय निकुञ्ज सँ सम्बन्धित मिडिया विकिमिडिया कमन्समे सेहो अछि। लोरेन्ज राष्ट्रिय निकुञ्ज विकिभोएज सँ यात्रा सहयोगी इन्डोनेसियाक विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि। युनेस्को
प्रम्बनन मन्दिर परिसरसभ
प्रम्बनन मन्दिर परिसरसभ सँ सम्बन्धित मिडिया विकिमिडिया कमन्समे सेहो अछि। प्रम्बनन मन्दिर परिसरसभ विकिभोएज सँ यात्रा सहयोगी इन्डोनेसियाका विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि। युनेस्को
सङ्गिरण प्रारम्भिक मानव क्षेत्र
इन्डोनेसियाक विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि। सङ्गिरण प्रारम्भिक मानव क्षेत्र सँ सम्बन्धित मिडिया विकिमिडिया कमन्समे सेहो अछि। सङ्गिरण प्रारम्भिक मानव क्षेत्र विकिभोएज सँ यात्रा सहयोगी युनेस्को
कोमोदो राष्ट्रिय निकुञ्ज
इन्डोनेसियाक विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि। कोमोदो राष्ट्रिय निकुञ्ज विकिभोएज सँ यात्रा सहयोगी युनेस्को कोमोदो राष्ट्रिय निकुञ्ज सँ सम्बन्धित मिडिया विकिमिडिया कमन्समे सेहो अछि।
उजुङ कुलोन राष्ट्रिय निकुञ्ज
उजुङ कुलोन राष्ट्रिय निकुञ्ज सँ सम्बन्धित मिडिया विकिमिडिया कमन्समे सेहो अछि। उजुङ कुलोन राष्ट्रिय निकुञ्ज विकिभोएज सँ यात्रा सहयोगी इन्डोनेसियाक विश्व सम्पदा क्षेत्रसभक सूची सँ सम्बन्धित मिडिया विकिमिडिया कमन्समे सेहो अछि। युनेस्को
छत्रपति शिवाजी टर्मिनस
छत्रपति शिवाजी टर्मिनस विश्व सम्पदा क्षेत्र तथा भारतक व्यापारिक राजधानी मुम्बईक ऐतिहासिक रेलवे स्टेशन छी । ई मध्य रेलवे, भारतक मुख्यालय सेहो छी । ई भारतक व्यस्त रेलवे स्टेसनसभमे सँ एक छी । तथ्याङ्क अनुसार ई स्टेशन ताजमहल बाद भारतक सर्वाधिक फोटो ख ...
साँचीक स्तुप
साँची भारतक मध्य प्रदेश राज्यक रायसेन जिलामे बेतवा नदीक तट अवस्थित एक छोट गाउँ छी । ई भोपाल सँ ४६ किमी पूर्वोत्तरमे, तथा बेसनगर आ विदिशा सँ १० किमी के दूरी पर मध्य-प्रदेशक मध्य भागमे स्थित अछि । एतेक बहुतेक बौद्ध स्मारक अछि, जे तेसर शताब्दी ईशा प ...
सुखोथाइक एतिहासिक सहर आ सम्बद्ध एतिहासिक सहरसभ
सुखोथाइक एतिहासिक सहर आ सम्बद्ध एतिहासिक सहरसभ एक युनेस्को विश्व सम्पदा क्षेत्र छी आ ई लगायत सुखोथाइ ऐतिहासिक पार्क, कंफाइन्ग फेट ऐतिहासिक पार्क आ सी सत्चानलाई ऐतिहासिक पार्कसभ सेहो छथि ।
पसारगडे
पसारगडे प्राचीन फारसक एक शहर छल जे शासक साइरस महानक अकेमेनिद साम्राज्यक राजधानी छल । ई स्थलक निर्माण ५५९-५३० इशा पूर्वमे भे छल जे साइरस महानक कब्र स्थल सेहो छी । वर्तमानमे शिराज मे अवस्थित अछि, आ आजुक ई एक पुरातात्विक स्थल छी । ई इरानक युनेस्को व ...
हरिमन्दिर साहिब
श्री हरिमन्दिर साहिब, जकरा दरबार साहिब या स्वर्ण मन्दिर सेहो कहल जाएत अछि सिख धर्मावलम्बिसभक पावनतम धार्मिक स्थल या सबसँ प्रमुख गुरुद्वारा छी । ई भारतक राज्य पञ्जाबक अमृतसर सहरमे स्थित अछि आर एतय के सबसँ बडका आकर्षण छी । पुरा अमृतसर सहर स्वर्ण मन ...
बाबा फकीर चन्द
बाबा फकीर चन्द १८ नवम्बर, १८८६ - ११ सितम्बर, १९८१ सुरत शब्द योग अर्थात मृत्यु अनुभवक सचेत आ नियन्त्रित अनुभवक साधक आ भारतीय गुरु छलाह । ओ संतमतक पहिल गुरु छल जिनका द्वारा व्यक्तिमे प्रकट होमए वाला अलौकिक रूपसभ आ एकर निश्चितताकऽ छाए जाइ वाला ओ अनु ...
गुलाम मुस्तफा खान
उस्ताद गुलाम मुस्तफा खान एक भारतीय शास्त्रीय सङ्गीतकार छी जे हिन्दुस्तानी शास्त्रीय सङ्गीतमे उस्ताद अछि । ओ रामपुर शासावन घरानासँ सम्बन्ध राखैत अछि । हुनका भारत सरकार सन् २००६मे कलाक क्षेत्रमे उत्कृष्ट योगदान स्वरूप पद्म भूषणसँ सम्मानित केनए छल । ...
डा. रेड्डीज ल्याबोरेटरीज
डा. रेड्डीज ल्याबोरेटरीज, जेकरा डा. रेड्डीज के नाम सँ ट्रेड कएल जाइत अछि, आई भारत के दोसर सभसँ पैग औषधी कम्पनी छी। एकर स्थापना १९८४ मे डाक्टर के. अन्जी रेड्डी केनए छल। एकर पूर्व डा. अन्जी रेड्डी भारत सरकार के उपक्रम इन्डियन ड्रग्स एन्ड फार्मास्यू ...
मनोहर लाल खट्टर
मनोहर लाल खट्टर भारतक हरियाणा राज्यक मुख्यमंत्री निर्वाचित भेल अछी। 26 अक्टूबर 2014 क वो हरियाणाक 10हम मुख्यमंत्रीक रूपम शपथ ग्रहण करने अछी । मनोहर लाल खट्टर हरियाणाक पहिल एहन मुख्यमंत्री छी जो गैर जाट समुदाय सं आइल अछी, 18 वर्ष बाद वओ इस पद पर व ...
प्रकाश झा, मैथिली रंगमंच
प्रकाश झा, मैथिली रंगमंच सुपरिचित रंगकर्मी। राष्ट्रीय स्तरक सांस्कृतिक संस्था सभक संग कार्यक अनुभव। शोध आलेख आ कथा लेखन। राष्ट्रीय जूनियर फेलोशिप, भारत सरकार प्राप्त। राजधानी दिल्लीमे मैथिली लोक रंग महोत्सवक शुरुआत। मैथिली लोककला आ संस्कृतिक प्रल ...
पणजी
पणजी / ˈ p ʌ n ə dʒ iː / भारतक राज्य गोवाक राजधानी तथा उत्तर गोवा जिल्लाक मुख्यालय छी । ई सहर मान्डोवी नदीक किनारमे अवस्थित अछी । सन् २०११ क भारतक जनगणना अनुसार ई स्थानक महानगरीय क्षेत्रक जनसङ्ख्या १,१४,७५९ रहल अछी ।
तिरुअनन्तपुरम
तिरुवनन्तपुरम वा त्रिवेन्द्रम भारतक राज्य केरल राज्यक राजधानी छी । ई नगर तिरुवनन्तपुरम जिलाक मुख्यालय सेहो छी । केरल राजनीति मात्र नै भ शैक्षिक व्यवस्थाक केन्द्र सेहो छी ।
भागलपुर
भागलपुर बिहार प्रदेशक एक शहर छी । गङ्गाक तट पर बसल ई एक अति प्राचीन शहर छी । पुराणसभमे आ महाभारतमे सेहो एहि क्षेत्र कऽ अङ्ग प्रदेशक भाग मानल गेल अछि । भागलपुरक लग अवस्थित चम्पानगर महान पराक्रमी शूरवीर कर्णक राजधानी मानल जाएत रहल अछि । ई बिहारक मै ...
चेन्नई अन्तर्राष्ट्रिय विमानस्थल
चेन्नई अन्तर्राष्ट्रिय हवाई अड्डा, जे मद्रास इन्टरनेशनल एयरपोर्ट क नाम सँ सेहो विख्यात अछि, चेन्नई, भारत क दक्षिणमे, तिरूसुलम ७ किमी मे स्थित अछि। ई देशक सबसँ बडका अन्तर्राष्ट्रिय प्रवेश द्वारमे सँ एक अछि आर भारतमे तेसर सबसँ व्यस्त हवाई अड्डा छी ...
तेलङ्गाना
तेलङ्गाना, भारतक आन्ध्र प्रदेश राज्य सँ छुटि बनल भारतक नयाँ राज्य छी । हैदराबाद शहरके दश बर्षधरि तेलङ्गाना आ आन्ध्र प्रदेश राज्यक संयुक्त राजधानी बनाएल गेल अछि । ई राज्य भारतक हैदराबाद राज्य नामक राजवाड़ासभक तेलुगुभाषी क्षेत्रसभ मिलाए बनाएल गेल अ ...
बीएसई सेन्सेक्स
बीएसई सेन्सेक्स वा मुम्बई शेयर बाजार संवेदी सूचकांक भारत के एक मूल्य-भारित सूचकांक छैक। मुम्बई शेयर बाजार १९८६ मे सेन्सेक्स के रचना केनए छल। आई ओकर सिर्फ भारत मे ही नै बल्कि विदेश मे सेहो प्रमुख इन्डेक्स मे गणना होइत अछि। सेन्सेक्स मे ३० कम्पनीसभ ...
छपरा
छपरा भारत गणराज्यक बिहार प्रान्तमे सारन जिलाका महत्वपूर्ण शहर एवं मुख्यालय शहर छी। इ सारन प्रमणडलक मुख्यालय सहो अछि। गोरखपुर-गुवाहाटी रेलमार्ग पर छपरा एक महत्वपूर्ण जंक्शन अछि जतसँ गोपालगञ्ज एवं बलिया क लेल रेल लाईने जाइत अछि।
गुवाहाटी
गुवाहाटी (ɡ ʊ w ə ˈ h ɑː t i / ; असमक सबसँ पैग सहर छी । गुवाहाटीके पहिने प्राचिन युगमे प्रागज्योतिसपुरा कहल जाएत छल आ आधुनिक युगमे गौहाटी कहल जाएत अछि । ई अखन भारतक सभसँ जल्दी विकास करएवाला सहरसभमे एक छी ।
पोन्डीचेरी
पोन्डीचेरी आधिकारिक रूप सँ पोन्डीचेरी नामसँ जानल जाएत अछि, भारतक एक केन्द्र शासित प्रदेश पुदुच्चेरीक राजधानी आ सभ सँ बेसी जनसङ्ख्या भेल शहर छी। एकर तमिल नाम புதுச்சேரி पुदुचेरी, छी जकर अर्थ नयाँ शहर होएत अछि। एतिहासिक रुपमे ई स्थानक नाम पोन्डीचेर ...
सिकन्दराबाद
सिकन्दराबाद Sikandar-a-bad listen हैदराबादक जुड़वां शहरक नाम से जानल जाति अछि इ भारतक तलंगाना राज्यक एकटा शहर छी । १८०६ में सिकंदर जाह, तेसर निजाम आसफ जाही वंश,द्वारा सिकंदराबादक एकटा यूनाइटेड किन्डमक छावनी के रूप में स्थापित केल गेल अछि|
कोरियाली युद्ध
कोरियाली युद्ध शीत युद्ध कालमे लड़ल गेल पहिल महत्वपूर्ण युद्ध छल । एक दिस उत्तर कोरिया छल जकर समर्थन सोभियत सङ्घ तथा साम्यवादी चीन करि रहल छल, तँ दोसर दिस दक्षिण कोरिया छल जकर रक्षा अमेरिका करि रहल छल । युद्ध अन्तमे बिना निर्णय समाप्त भेल मुदा जन ...
मंगल पाण्डे
उनकर जन्म १९ जुलाई १८२७ मे उत्तर प्रदेशक फैजाबाद जिलाक दुगवा रहीमपुर गाँवमे भेछल । ओ, कोलकाताक छेउ बैरकपुरक सैनिक छावनी मे ३४ अम बंगाल नेटिव इन्फैंट्रीएक सिपाही छल । भारतक स्वतत्रताक पहिल लडाई अर्थात १८५७ कऽ विद्रोहक शुरुवात उनकर विद्रोहसँ भेछल । ...
कोयाम्बटोर अन्तर्राष्ट्रिय विमानस्थल
कोयाम्बटोर अन्तर्राष्ट्रिय विमानस्थल कोयाम्बटोर मे स्थित अछि। एकर ICAO कोडछी VOCB आर IATA कोड छी CJB। ई एक नागरिक हवाई अड्डा छी । एत कस्टम्स विभाग उपस्थित नै अछि । एकर रनवे पेव्ड अछि । एकर प्रणाली यान्त्रिक अछि । एकर उरान् पट्टीक लम्बाई ७५०० फी. ...
कटक
कटक / ˈ k ʌ t ə k / एक पूर्व राजधानी शहर आ भारतक पूर्वमे अवस्थित ओडिसा राज्यक दोसर पैग शहर छी । कटक उडिसाएक प्राचीन नगर छी । एकर इतिहास एक हजार वर्षसँ बेसी पुरान अछि । करीब ९ शताब्दिधरि कटक उडिसाक राजधानी रहल आ वर्तमानमे ई व्यावयायिक राजधानीक रू ...
करनाल
करनाल ; भारतक एकटा सहर छी। इ राष्ट्रीय राजमार्ग १ पे चण्डीगढस १२६ कि॰मी॰ के दूरी पे यमुना नदी के किनारमे स्थित अछि। घरौडा, नीलोखेडी, असन्ध, इन्द्री आर तरावडी एकर मुख्य दर्शनीय स्थल छी।
जनता दल (युनाइटेड)
जनता दल भारतक एक राजनीतिक दल छी। ई राजनीतिक दलक उपस्थिति मुख्य रूप सँ बिहार आ झारखण्डमे अछि। जनता दल कऽ गठन ३० अक्टुबर २००३ कें जनता दलक शरद यादव गुट, लोकशक्ति पार्टी आ समता पार्टीक विलय भेलाक बाद कएल गेल। जेडी एखन भारतीय जनता पार्टीक नेतृत्वमे ग ...
जेरुसेलम
जेरुसेलम इजरायल देशक राजधानी छी, जे किछ देशसभद्वारा विवादित मानल गेल अछि । ई यहूदी धर्म, ईसाई धर्म आ इस्लाम धर्म, तिनु धर्मक पवित्र भूमि छी । एतिहासिक पृष्ठभूमि अनुसार जेरुसेलम प्राचिन यहूदी राज्यक केन्द्र आ राजधानी रहल छल । ई शहर भूमध्य सागर आ म ...
आत्मा
अनेक दर्शन शास्त्र धर्म शास्त्रसभके अनुसार आत्मा जीवनके एकटा अंग छि। मानव प्राणी जे अलौकिक छए,के मृत्यु पश्चात ओकर आत्माके मृत्यु नैहाईछि। विज्ञान आई तक याकर बारेमे कुछो पता नैलग्या सकल छि, कथिल की आत्माके जाँचके लेल कुनो नियन्त्रण मार्ग नैछई। धा ...
महावीर
वर्द्धमान महावीर अथवा भगवान महावीर जैन धर्मक प्रवर्तक छी। ओ प्राचीन भारतक महान दार्शनिकसभमे सँ एक छी। वर्द्धमान महावीर ओ युगक धार्मिक सुधारकसभमे सँ एकटा सभसँ वरिष्ठ छल। ओ, वर्द्धमान महावीर जैन धर्मक संस्थापक छल। ओ धर्मक संस्थापक नै होएतो एकटा सुध ...
हाथीगुम्फा शिलालेख
मौर्य वंश कऽ शक्तिक शिथिल भेला पर जब मगध साम्राज्यक अनेक सुदूरवर्ती प्रदेश मौर्य सम्राटक अधीनतासँ मुक्त होए लगल,तब कलिङ्ग सेहो स्वतन्त्र भेल । उडिसा कऽ भुवनेश्वर नामक स्थानसँ तीन मील दूर उदयगिरि नाम क पहाड अछि, जेकर एक गुफ़ा मे एक शिलालेख उपलब्ध ...
टर्की
टर्की आधिकारिक नाम: गणतन्त्र टर्की पश्चिम एसियामे अवस्थित युरेसियन राष्ट्र छी । ई राष्ट्रक मुख्य भाग एसियामे आ किछ भाग युरोपमे अवस्थित अछि।
सूरीनाम
सूरीनाम गणराज्य दक्षिण अमरीका महाद्वीप उत्तरमे स्थित रहल एक देश छी। सूरीनाम पूर्व मे फ्रेन्च गुयाना आ पश्चिमी गयाना स्थित अछि। देशक दक्षिणी सीमा ब्राजील आ उत्तरी सीमा आन्ध्र महासागर सँ मिलैत अछि । देशक मरोविजने आ कोरंतिज नदी पर फ्रेन्च गुयाना आ ग ...
इजरायल
इजरायलर दक्षिण पश्चिम एसियामे स्थित एक देश छी । ई दक्षिणपूर्व भूमध्य सागरक पूर्वी छोपर स्थित अछि । एकर उत्तरमे लेबनन, पूर्वमे सीरिया आ जोर्डन तथा दक्षिण-पश्चिममे इजिप्ट अछि ।


text:
ई छथि मैथिल अभिनेता सागर झा जे हिन्दी फ़िल्म में अपन उफ़नैत अभिनय के आरो बेशी ऊड़ान दय में लागल छथि। दिल्ली में थियेटर में लगभग तीन साल काज केलाके बाद फ़िल्मक मुख्य धारा सं जुड़ि गेला। मूलरुप सं मधुबनी जिलाक फ़ुलपरास के रहनिहार सागर जी जूम टीवी पर प्रशारित कार्यक्रम “राखी सावंत शो” के तीन एपिसोड , सीरियल “मेरे अराध्य देव शनिदेव” में तीन एपिसोड तथा सोनी पर प्रसारित सीरियल “मीत मिला दे रब्बा” के दू एपिसोड में में काज केने छथि ।
सागर जीके नीक नीक एड फ़िल्म करबाक अनुभव सेहो छनि। हुनकर एड में विजा कार्ड, मारुति सुजुकी, टाटा एस, सेन्ट्रल बैंक,पाकिस्तानी एड में बीपी डीप एन्ड लॉलिपॉप आदि किछु महत्वपूर्ण नाम अछि । जनवरी 2012 सं एखन धरि चलि रहल पल्स पोलियो अभियानक एड में लीड रोल केने छथि। अहि एड में सागर झा बिना कपड़ा के छाता लएके 3 साल के बेटीक संग देखायत छथि।
अन्ना हजारे जीक समर्थन में सागर जी दूटा शॉर्ट फ़िल्म बनेने छथि- “ भोलू का राशन कार्ड” आ “ अन्ना ने कहा भिखाड़ी बर्गर खायेगा”। ई दुनु शॉर्ट फ़िल्म यूट्यूब पर देखल जा सकैत अछि।
सागर झा के आबय बला हिन्दी फ़िल्म अछि – आमिर खान आ करीना कपूर अभिनित फ़िल्म “तलाश” आ रितेश देशमुख एवं तुषार कपूरक “क्या कूल हैं हम” । सागर जी अभिनय के संग संग लेखन सेहो करैत छथि। पूछला पर सागर जी कहलाह कि अपन पहिल मैथिल फ़िल्म “ आय रौ घुटरा, ई की केलहि” पर काज कय रहल छथि। अहि फ़िल्मक पटकथा तैयार भ गेल अछि ।- Bhaskar Jha


text:
बिहार विधानसभा चुनाव सं पहिने केंद्रक मोदी सरकार बिहार वासि कें एकटा पर एकटा उपहार दैत जा रहल अछि। अहि बीच मे मोदी सरकार एकटा आर बड़का उपहार देलक। मोदी कैबिनेट दरभंगा मे अखिल भारतीय आयुर्विज्ञान संस्थान (एम्स) कें मंजूरी द’ देने अछि।
एकरा संगहि बिहार मे पटनाक बाद दोसर एम्स बनबाक रास्ता साफ भ’ गेल अछि। दरभंगा मे एम्स कें निर्माण सं सूबे मे उत्तर बिहारक बेतिया सं ल’ कोसी आ सीमांचल कें सहरसा, सुपौल आ पूर्णियां धरि कें लोकक स्वास्थ्य क्षेत्र मे एकर फायदा होयत। एकरा संगहि पटना पर लोकक निर्भरता सेहो घटत।
केंद्रीय वित्त मंत्रालय 1361 करोड़ रुपयाक मंजूरी पहिने द’ देने छल
बिहारक दरभंगा मे अखिल भारतीय आयुर्विज्ञान संस्थान (एम्स) कें निर्माण कें ल’ केंद्रीय वित्त मंत्रालय 1361 करोड़ रुपयाक मंजूरी पहिने द’ देने छल। बीतल 25 अगस्त कें केंद्रीय वित्त सचिवक अध्यक्षता मे भेल व्यय वित्त समितिक बैठक मे स्वास्थ्य मंत्रालयक प्राइमरी प्रोजेक्ट रिपोर्ट पर वित्त मंत्रालय मुहर लगबैत अनुमानित राशिक स्वीकृति द’ देलक। प्राइमरी प्रोजेक्ट रिपोर्ट कें अनुसार दरभंगा एम्स 750 बेड कें होयत आ एकर निर्माण कार्य पर 1361 करोड़ खर्च होयत।
जमीन कें ल’ अटकल छल मामला
दरभंगा मे प्रस्तावित जमीनक उपलब्धताक कारण मामला अटकल छल। बिहार सरकारक ओर सं प्रस्तावित जमीनक गुणवत्ता वा रास्ताक सुगमता सहित तीन बिन्दु पर मंत्रालयक तकनीकी कमेटी एकर स्वीकृति पर रोक लगा देने छल। एकरा बाद मे सभ’ तकनीकी बाधा दूर कयल गेल।


text:
Manjeet Gupta: One of the Active actors in Films & Serials
आई काईल्ह मिथिलाक सपूत मंजीत कुमार गुप्ताक जलवा टीवी सीरियल में खूब चलि रहल अछि। डीडी पर प्रसारित हॊबय बला धारावाहिक ' संकोटमोचन हनुमान' में नारदक भूमिका कय रहल छैथ , संगहि प्रति शनि आ रवि के प्रसारित होबय बला सीरियल "अदालत" के करीब हर एपिसोड में कोनो ने कोनो भूमिका में रहि रहल छैथ।
दिल्ली के अस्मिता थियेटर ग्रुप सं जुड़ल आ मूल रुप सं राजनगर के रहनिहार मंजीत जी मैथिली फ़िल्म " दुलरुआ बाबू' में मिस्टर बॉड्क भूमिका केने रहैत । हिनकर एकटा आर मैथिली फ़िल्म" काजर" अछि जकर निर्देशन सागर राय केने रहैत। मनजीत जी अभिनित किछु हिन्दी फ़िल्म अछि-' होम डॆलिवरी', "ट्रैफ़िक सिग्नल", 'आगे से राईट', 'मुम्बइ कटिंग', हॉस्टल","तुम मिलो तो सही" आदि। हिनकर आब फ़िल्म छैन- गुलशन ग्रोबरक "मार्तंग मामा" आ "धुआं" । सीरियलमें "सीआईडी", "सावधान ईंडिया","बालिका बधु',' अल्लादीन' आदि किछु चर्चित नाम अछि।


text:
इङ्ल्यान्ड राष्ट्रिय क्रिकेट टिम
इङ्ल्यान्ड क्रिकेट टिम अन्तर्राष्ट्रिय क्रिकेटमे इङ्ल्यान्ड आ वेल्सक (सन् १९९२ पूर्व स्कटल्याण्ड) प्रतिनिधित्व करनिहार एकटा टिम छी । सन् १९९७ जनवरी १ बाद ई टिमके इङ्ल्यान्ड आ वेल्स क्रिकेट बोर्डद्वारा सञ्चालित अछि तहिने एहि सँ पूर्व एकरा सन् १९०३ सँ १९९६ क अन्त धरि मेरिलबोन क्रिकेट क्लबद्वारा शासित कएल गेल छल । सन् १८७७ के १५-१९ मार्चमे आयोजित इङ्ल्यान्ड तथा अस्ट्रेलिया राष्ट्रिय क्रिकेट टिम बीच भेल म्याचके पहिल आधिकारिक टेस्टके रुपमे मानल जाइत अछि । सन् १९०९ जुन १५ मे ई दुनू राष्ट्र संग दक्षिण अफ्रिका क्रिकेट बोर्ड मिल इम्पिरियल क्रिकेट कन्फ्रेन्स (अन्तर्राष्ट्रिय क्रिकेट परिषदक अवधारणा) गठन केनए छल । इङ्ल्यान्ड आ अस्ट्रेलिया बीच सन् १९७१ जनवरी ५ मे पहिल एकदिवसीय अन्तर्राष्ट्रिय म्याच खेलल गेल छल । इङ्ल्यान्ड अपन पहिल अन्तर्राष्ट्रिय टि-ट्वान्टी म्याच अस्ट्रेलिया विरुद्ध सन् २००५ जुन १३ मे खेलेने छल ।
इतिहास[सम्पादन करी]
प्रतियोगिता[सम्पादन करी]
सन्दर्भ सामाग्री[सम्पादन करी]
- ↑ "रेकर्ड्स / टेस्ट म्याच / टिम रेकर्ड्स / नतिजा", espncricinfo.com।


text:
उच्च शिक्षा लेल जाहि प्रकार स बिहार मे हंगामा मचल अछि आ केंद्रीय विश्वविद्यालय लेल जाहि प्रकार स राज्य आ केंद्र मे तनाव देखल जा रहल अछि, इ सब सोचबा लेल मजबूर क रहल अछि जे की सही मे बिहार कहियो शिक्षा क केंद्र छल आ की बिहार फेर शिक्षाक केंद्र भ सकैत अछि? की नालंदा स जे यात्रा शुरू भेल छल ओ यात्रा नालंदा पर जा कए रूकत या आगू बढत। की ‘बेरोजगार पैदा करबाक क फैक्ट्री’ क नाम स मशहूर भ चुकल बिहारक विश्वविद्यालय रोजगार क बाट देखेबा मे कामयाब होएत। फेर स ओहि मुकाम तक पहुचबा लेल इ बुझब बेसी जरूरी अछि जे हम ओहि मुकाम स नीचा कोना आबि गेलहुं। की बिना ओ कारण बुझने बिहार मे शिक्षा क विकास क नारा देनिहार शिक्षा क क्षेत्र मे बिहार कए फेर स अगिला पांति मे ढार क सकताह। किछु एहने सवालक उत्तर तकैत पत्रकार सुनील कुमार झा क शोधपरक आलेख अछि जे इ बुझबा मे मददगार होएत जे बिहार मे कोना कालखंड क संग शिक्षा क स्तर खंडित होइत गेल।…. समदिया
———————————————
बिहार, ओ जमीन जाहि ठाम सत्ता अस्त्र-शस्त्र स बेसी ज्ञान स बदलैत रहल अछि। चाणक्य होइत बा महेश ठाकुर एहि जमीन पर कईटा एहन उदाहरण अछि जाहि स इ प्रमाणित होइत अछि जे सत्ता हथियार स नहि ज्ञान स पाउल जाइत अछि। एहन मे समाज मे ज्ञान क प्रसार सत्ता लेल हरदम खतराक कारण रहैत अछि। बहुत लोकक मानब अछि जे मगध कए मूर्ख बना ओकरा पर राज करबाक नीतिक तहत सन् 1123 मे बख्तियार खिलीजी नालंदा विश्वविद्यालय कए बर्बाद क बिहार क शिक्षा क संस्कृति कए तबाह करि देने छल। मुगल हुए बा अंग्रेज या फेर आजाद भारत मे लोकतांत्रिक नेता सब शिक्षा कए केवल गर्त मे ल जेबाक काज केलथि। अंगुरी पर गिनबा योग्य नाम भेटत जे बिहार मे शिक्षा लेल किछु केलथि बा करबाक प्रयास केलथि।
बख्तियार खिलीजी क इ नीति एतबा कारगर साबित भेल जे बंगाल जीतलाक बाद अंग्रेज सेहो एहि इलाका पर ओकर नीति कए जारी रखलक। बागी बिहार मे शिक्षा क विकास काफी कम गति स भेल जाहि स बिहार देशक आन हिस्सा स पाछु होइत गेल। 1608 मे जखन ईस्ट इन्डिया कम्पनी क फरमान लकए अंग्रेज हाकिन्स भारत आयल छल तखने ओकरा एहि जमीनक इतिहास बता देल गेल छल। 1813 मे जारी कंपनी चार्टर क अनुसार देशज भाषा आ विज्ञान क विकास लेल पैघ राशि जारी भेल, मुदा बिहार क राशि कए कलकत्ता, बांम्बे आ मद्रास रेजिडेंसी कए देल गेल। यूरोपिय ज्ञान आ अंग्रेजी पढाई लेल बिहार मे केवल एकटा स्कूल क चयन भेल, जे भागलपुर स्कूल छल।
1835 मे राजा राम मोहन राय आओर लॉर्ड मैकाले स प्रभावित भ लॉर्ड बेंटिक बिहार मे अंग्रेजी शिक्षा कए बढाबा देबा लेल प्रयास केलथि। बिहारशरीफ आ पूर्णिया मे अंग्रेज़ी शिक्षा केन्द्र क स्थापना भेल। अंग्रेजी कए बढाबा देबा लेल एकर जानकार कए सरकारी नौकरी मे राखए जा लागल। 1854 मे बिहार मे शिक्षा क प्रगति लेल अंग्रेज एकटा कमेटी गठित केलक जाहि स शिक्षा क उन्नति पर कार्य हेबाक छल, मुदा एकरा दुर्भाग्य कहल जाए या किछु आओर 1857 क क्रांति क बाद फेर ओ कमेटी दिस ककरो ध्यान नहि गेल। लोक लड़ाई क बीच पढाई कए बिसरैत गेल।
ओना दरभंगा महाराज उत्तर बिहार लेल अपन स्तर स अंग्रेजी स्कूल खोलबाक योजना तैयार केलथि। जेकर बावजूद 1899-1900 क दौरान बिहार मे अवर प्राथमिक स्कूलक संख्या महज 8978 छल। पटना विश्वविद्यालय सेहो 1917 मे जा कए स्थापित भ सकल।
आजादीक बाद राजनेता सेहो अंग्रेज क राखल नीव पर महल ढार करबाक स पाछु नहि रलाह। उपर स राजनैतिक अराजकता आ मुख्यमंत्री क आवाजाही क सबस बेसी असर शिक्षा पर देखल गेल। शिक्षाक स्तर मे समतलीकरण एहन भेल जे पटना विश्वविद्यालय जे देशक सातम पुरान विश्वविद्यालय छी, ओकर गरिमा तक ख़त्म भ गेल। आजादीक बाद बिहार मे शिक्षा पर पहिल पैघ चोट भेल केबी सहाय युग मे। 1967 मे केबी सहाय शिक्षा लेल ‘’सब धन 22 पसेरी’’ क फार्मूला अपनेलथि। सहाय बिहार क प्राथमिक स ल कए उच्च शिक्षा तक कए तहस-नहस क देलथि। इ बिहार मे आजादी क बाद शिक्षा लेल सबस खराब समय कहल जा सकैत अछि। ओ राज्य मे नव विश्वविद्यालय खोलबाक संगहि ओकरा लेल निजी कालेज कए आंखि मूंदि कए सरकारी मान्यता दैत गेलाह। एहि प्रकार स ओ कॉलेजक प्रतिष्ठा कए गर्त मे खसा देलथि। हुनक एहि नीति कए बाद मे जगन्नाथ मिश्र अंतिम मुकाम तक ल गेलाह। ज्ञात हुए जे केबी सहाय क कार्यकाल स पहिने बिहार मे केवल दूटा यूनिवर्सिटी छल। हुनक कार्यकाल मे भागलपुर, रांची आ मगध यूनिवर्सिटी बनल। एहि विश्वविद्यालय लेल ओ निजी कॉलेज सब कए एक दिस स सरकारी मान्यता दैत गेलाह, जाहि स कॉलेज क बीच अंतर मिटाइत गेल आ नीक कॉलेज सबक स्थिति सेहो दोयम दर्जा क होइत गेल।
कॉलेज आ विश्वविद्यालय मे अराजकता आ गुंडागर्दी संयुक्त विधायक दल सरकार आ बिहार आन्दोलन क दौरान शुरू भेल। 1969 मे परीक्षा क दैरान चोरी करबाक मांग करि रहल छात्र कए जिगर क टूकडा कहि सत्ता पर पहुंचल महामाया प्रसाद बिहार मे पहिल बेर गैर कांग्रेसी सरकार क मुखिया भेलाह। हुनक मंत्रिमंडल मे समाजवादी पार्टी क नेता कर्पूरी ठाकुर शिक्षा मंत्री बनलाह। ओ एकटा अजीब सन आदेश पारित केलथि जेकर नासूर एखन धरि बिहार कए कना रहल अछि। ओहि आदेशक अनुसार मैट्रिक मे पास करबा लेल अंग्रेजी अनिवार्य विषय नहि रहल। ताहि समय मे लोक “पास विदाउट इंगलिश” कए कर्पूरी डिविजन नाम देलक फलतः शिक्षा मे अंग्रेजी क स्तर एतबा खसल जे आइ धरि बिहारक छवि ओहि स अपना कए दूर नहि क सकल अछि।
ओना 1972 मे जखन कांग्रेस क केदार पाण्डेय क सरकार बनल त ओ शिक्षा क स्तर उठेबाक प्रयास केलथि आ महामाया बाबूक जिगर क टुकडा सब कए सुधारबाक लेल किछु कठोर निर्णय लेलथि। पांडेय सरकार विश्वविद्यालय क जिम्मा अपन हस्तगत कैल आ सख्त आईएएस अधिकारी कए कुलपति आ रजिस्टार क पद पर बहाल केलक। एकर असर सेहो भेल। विश्वविद्यालय स गुंडाराज खत्म भेल। परीक्षा आ कक्षा बंदूक क साया मे सही मुदा सुचारू भेल। बिहार मे शिक्षा क संस्कृति पटरी पर लौट रहल छल, तखने केंद्र राजनीतिक मजबूरी मे केदार पांडेय कए मुख्यमंत्री पद स हटा देलक। एकर बाद संपूर्ण क्रांति क दौर आबि गेल आ विश्वविद्यालय अध्ययन स बेसी राजनीतिक मंच भ गेल। शिक्षा क सबटा व्यवस्था संपूर्ण क्रांति मे ध्वस्त भ गेल।
बिहार मे अगर शिक्षा क समाधी बनेबाक श्रेय ककरो देल जा सकैत अछि त ओ जगन्नाथ मिश्र क नाम होएत। जगन्नाथ मिश्र कहबा लेल कनिक कनिक दिन लेल तीन बेर मुख्यमंत्री भेलाह, मुदा हुनक नीति पीढी क पीढी प्रभावित करबा योग्य रहल। ओ केबी सहाय क नीति कए आगू बढबैत जाहि कॉलेज लग भवन तक नहि छल तेहन कॉलेज सब कए सरकारी घोषित क विश्वविद्यालय पर बोझ बढा देलथि। संगहि नीक आ अधलाह मे अंतर एतबा मिटा देलथि जे कोनो कॉलेज अपना कए कम आंकबा लेल तैयार नहि रहल। उपर स उर्दू कए दोसर राजभाषा क दर्जा द भाषाई शिक्षा कए राजनीतिक रंग सेहो प्रदान क देलथि। बिहार देश क पहिल राज्य भ गेल जाहि ठाम दोसर राजभाषा कए मान्याता भेटल।
डॉ साहेब स प्रसिद्ध जगन्नाथ मिश्र अपन तीनू कार्यकाल मे शिक्षा विभाग कए अपन राजनीति स्वार्थ क पूर्ति लेल उपयोग केलथि। हुनकर कार्यकाल मे शिक्षण संस्थान राजनीतिक अखाडा भ गेल। डा मिश्र टूटपुन्जिया कालेज सब कए विस्वविद्यालय क मान्यता दिया ओकर शिक्षक सब कए मनचाहा नीक कॉलेज मे पदसथापित करा देलथि। जाहि स प्रतिष्ठित कॉलेजक पढाई प्रभावित भेल। दोसर यूनिवर्सिटी बिल मे संसोधन करि कए बिहार क युनिवेर्सिटी सबहक पहचान ख़त्म क देलथि। नवका यूनिवर्सिटी बिल मे कोनो यूनिवर्सिटी क कर्मचारी कोनो यूनिवर्सिटी मे अपन स्थानांतरण करवा सकैत अछि। जग्ग्न्नाथ मिश्र अपने सबस पहिने एहि बिल क फायदा उठेलाह। ओ बिहार विश्वविद्यालयक एलएस कॉलेज स अपन तबादला पटना विश्वविद्यालयक बीएन कॉलेज मे करा लेलथि। एकर संगहि अपन किछु खास लोकक तबादला सेहो मनपसंद कॉलेज मे करबा देलथि। एहि संशोधन स छोट कॉलेजक शिक्षक पैघ कॉलेज मे चल गेल, मुदा ओहि स बेसी खतरनाक इ रहल जे बहुत अयोग्य शिक्षक बढिया कॉलेज मे जा ओकर प्रतिष्ठा कए खत्म क देलथि। एहन बहुत शिक्षक नीक कॉलेज पहुंच गेलाह जे कहियो न कक्षा लेने छलाह आ नहि प्रयोगशाला गेल छलाह। एहि स योग्य शिक्षक सब मे तनाव बढ़ब शुरू भेल आ ओ पढेनाई कम करैत गेलाह। जगन्नाथ मिश्र क कार्यकाल कुर्सी तबादला लेल सेहो प्रसिद्ध अछि। हुनकर कार्यकाल मे जखन कोनो नीक कॉलेज मे शिक्षक लेल जगह नहि रहैत छल त आन कॉलेज लेल आवंटित शिखक कोटा मे स एकटा पद ओहि प्रसिद्ध कॉलेज कए द देल जाइत छल। एहन उदाहरण देशक कोनो आन राज्य मे भेटब मुश्किल अछि।
1969 स 1990 तक बिहार मे शिक्षा एतबा गर्त मे पहुंच गेल छल जे लालू लेल बहुत किछु करबाक स्कोप नहि रहल। ओ चरवाहा विद्यालय क रूप मे दलित समाज क लोक कए आगू उठेबाक काज केलथि, हुनक नारा छल- घोंघा चुनने वालों, मूसा पकड़ने वालों, गाय-भैंस चराने वालों, शिक्षा प्राप्त करो । मुदा हुनकर इ योजना सेहो राजनैतिक अस्थिरता आ सत्ता परिवर्तन क कारण खटाई मे चल गेल। शिक्षा क हालत बद स बदतर होइत गेल। लालूक राज मे विद्यार्थी पलायन एकटा नव शब्द आयल। उदारवाद क बाद रोजगारपरक शिक्षा लेल बिहारक छात्र आन राज्य लेल पलायन शुरू केलक, जाहि स बिहार कए पैघ आर्थिक क्षति सेहो भेल।
2005 मे नीतीश राज आयल। विकास क नाम पर भेटल वोट स नीतीश सब क्षेत्र मे विकासक गप केलथि। उम्मीद जगल जे शिक्षा क क्षेत्र मे सेहो विकास होएत। मुदा पिछला सात मे शिक्षा क क्षेत्र मे कोनो खास काज नहि देखा रहल अछि। शिक्षकक नियुक्ति त भ रहल अछि, मुदा शिक्षाक स्तर नहि सुधरि रहल अछि, बल्कि एकटा एहन शिक्षित जमात पैदा भ रहल अछि जे मूर्ख होएत।
कुल मिलाकए महामाया प्रसाद स ल कए नीतीश कुमार तक पालतुकरण क नीति अपनाकए विश्वविद्यालय कए अपन राजनैतिक चारागाह बना रखने छथि। आंकडा पर गौर करि त 1970 स ल कए 1980 क बीच बिहार मे शिक्षा लेल सबस बेसी नीतिगत फैसला लेल गेल। एहि दौरान राज्य मे आठ टा सरकार बनल आ सात टा राज्यपाल बदलल गेल। चारि बेर राजभवन स सत्ता क केंद्र बनल। एहि कालखंड मे केवल पटना विश्वविद्यालय मे 11टा कुलपति नियुक्त कैल गेलाह। कुल मिला कए कियो स्थिर रूप स कतहु नहि काज क सकल। एहि दौरान शिक्षा मे व्याप्त राजनीति आ गुंडाराज कए देख कए जानल मानल शिक्षाविद डॉ वीएस झा एतबा धरि कहला अछि जे बिहार मे महाविद्यालय स्थापित करब एकटा लाभप्रद धंधा अछि बशर्ते संस्थापक राजनैतिक बॉस हुए या जनता क नज़र मे ओकर छवि एकटा दबंग क रहए।
बिहार मे वर्तमान शिक्षा : 25 हजार करोड स बेसी जा रहल दोसर राज्य
वर्तमान शिक्षा क अगर गप करि त उच्च शिक्षा लेल बिहार भारत मे एकटा एहन राज्यक रूप मे जानल जाइत अछि जाहि ठामक विद्यार्थी पर बाहरी राज्यक गैर सरकारी संस्थान अपन गिद्ध दृष्टि जमौने रहैत अछि। एकटा अध्यन मे इ दावा कैल गेल अछि जे सब साल बिहार स लगभग 25 हजार करोड टका बाहर जा रहल अछि। अध्ययन क मुताबिक उच्च शिक्षा लेल प्रतिवर्ष एक लाख छात्र बिहार स बाहर जाइत छथि। महाराष्ट्र, राजस्थान आ कर्नाटक सन राज्यक आर्थिक मजबूती मे बिहार स गैल टका एकटा महत्वपूर्ण हिस्सा बनि चुकल अछि। इ स्थिति तखन अछि जखन भारत क दसटा प्राचीन विश्वविद्यालय मे स तीनटा बिहार मे खंडहर बनल अछि। अध्ययन क अनुसार रहब, खाइब, पहिब आ अन्य मूलभूत सुविधा पर आन राज्य मे भ रहल खर्च कए छोडि दी त प्रति छात्र 70,000 टका सालाना ( जे कि किछु राज्य क इंजीनियरिंग मे प्रवेश लेल सरकारी फीस अछि) क हिसाब स 700 करोड़ होइत अछि (ज्ञात हुए जे एकर अलावा संस्थान डोनेशन क नाम पर सेहो काफी चंदा वसूल लैत अछि) बिहार स बाहर चल जाइत अछि। एकर अलावा प्रवेश दियेबाक नाम पर शिक्षा क दलाल क उगाही अलग अछि। बिहार स किछु एतबे राशि कोचिंग, गैर सरकारी संस्थान आ पब्लिक स्कूल क लेल सेहो बाहर जा रहल अछि। ओना आंकडा बता रहल अछि जे एखन धरि एि कोचिंग संस्थान मे ( एकाध कए छोडि दी त) कोनो छात्र राष्ट्रिय या अंतरराष्ट्रीय स्तर पर कोनो प्रतियोगिता मे अव्वल नहि आबि सकलाह अछि। सरकारी संस्थान क अगर गप करि त एहि मे स ज्यादातर भगवान् भरोसे अछि। किछु मे त व्यवस्था नहि त किछु मे शिक्षक नहि। राज्य क कईटा कॉलेज मे चलि रहल बीसीए पाठ्यक्रम लेल कंप्यूटर विभाग क अपन लैब तक नहि अछि। कईटा विभाग मे लैब अछि मुदा ओ बस नाम लेबा लेल, ओहि मे कोनो सामान नहि अछि। किछु एहने हाल पुस्तकालय सबहक अछि। बिहार क सब विश्वविद्यालय कए अपन पुस्तकालय रहबाक गौरव त अछि मुदा ओकर हालत बद स बदतर भ चुकल अछि। हवादार कोठली क त गप छोडू धुल धूसरित आलमारी सब स पुस्तक निकालबाक प्रयास करब कठिन अछि। कईटा किताब फाटल अछि त कईटा पढबा योग्य नहि रहल। नव किताब क खरीद क त गप जुनि करू। किछु सोधार्थी आ दान क फलस्वरूप किछु पुसतक नव भेट सकैत अछि। उच्च शिक्षा क प्रसारक हालत इ अछि जे मिथिला विश्वविद्यालय क बंटवारा भेलाक बावजूद आलम इ अछि जे मधेपुरा जिले मे स्थापित बी.एन. मंडल यूनिवर्सिटी असगर पाँचटा जिला कए बोझ उठेने अछि।
एक दिस देश क तकनिकी आओर उच्च शिक्षा क हजारटा संस्थान मे ओम्बुड्समैन क नियुक्ति हेबाक केंद्रीय मानव संसाधन विकास मंत्री क घोषणा एखन मूर्त रूप नहि ल सकल अछि। जे शिकायत क निपटारा आ भ्रष्टाचार कए रोकबा मे मदद करत आ दोसर दिस केंद्रीय विश्वविद्यालय आ आईआईटी कए ल कए ओ राजनीति सेहो क रहल छथि जाहि कारण स एहि मे देरी भ रहल अछि जे चिंता क विषय अछि। एहन में केंद्र आ राज्य सरकार कए बिहार मे शिक्षा पर ध्यान देबाक चाही वर्ना बिहार मे विकास क रफ़्तार जाहि तेजी स बढि रहल अछि ताहि स कदमताल अगर शिक्षा क विकास नहि करत त इ विकास कखनो औंधे मुँह खसि सकैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
पूजा सिंह
मधुबनी : मधुबनी हत्याकांड पर नेताक बयान, पुलिसक सफाई आ मीडियाक रिपोर्ट जे कहैत अछि, सत्य आहि स एकदम भिन्न अछि. इ सही अछि जे भोला सिंह आ सतेंद्र सिंहक परिवार मे एकटा जमीनक टूकड़ा लेल पुरान झंझट अछि. गामक सीमा पर एकटा पोखरि पर कब्जा लेल पहिने सेहो हत्या दर हत्या भ चुकल अछि. मुदा इ मात्र दूनू परिवारक बीच लड़ाईक इतिहास अछि. होली दिनक घटनाक पाछु जे कारण बताउल जा रहल अछि, सत्य ओहि स अलग अछि.
जखन एहि घटनाक पड़ताल कैल गेल त पता चलल जे पोखरी मे होलीक आसपास कोनो जाल नहि खसाउल गेल छल. पोखरि बसावट स दूर दूटा गामक सीमा पर अछि आ पोखरि चारूकात काफी जंगल जेकां अछि. पोखरि क ठेका संजय सिंह एकटा यादव कए देने छथि, मुदा पोखरि पर गतिविधि भोला सिंह क सतत रहैत अछि. एहि संदर्भ मे जखन गामक चाय दुकान आ टोलक बच्चा बुतरूक स गप शुरु भेल त एक एक करि सबटा सूत्र खुलैत गेल.
दहशत मे अछि गाम
गाम टोलक लोकक कहब अछि जे इ हत्या माछ लेल नहि, बल्कि एक कार्टून शराब लेल भेल. नाम आ पहचान नुकेबाक शर्त पर विजय बाबू (काल्पनिक नाम) कहैत छथि जे हम सब दूनू परिवार स अक्कछ छी. नहि पूछू एहि दूनू परिवारक
दबंगता. सत्येंद्र क परिवार त पहिने स दबंग छल, मुदा पिछला 7-10 साल स नीतीश बाबूक शराबबंदीक कारण भोला सेहो बड़का माफिया भ गेल अछि. नेता स ल कए पुलिस तक आब ओकर पहुंच छै. कारण छै शराबक धंधा मे बड़ पाई छै आ टका त नेता आ पुलिस दूनू तक पहुंचैत छै. जे भेल सबटा दारूक कारण भेल.
विजय बाबू क कथा कए विस्तार दैत रामफल(काल्पनिक नाम) कहैत छथि जे इ हत्या कोनो पहिल छी, 93 मे सहो भोला आ सतेंद्र क परिवार क बीच हत्या कए ल कए आरोप-प्रत्यारोप भेल छल. आब हम सब पुलिस मुकदमा त नहि बुझैत छी मुदा जे गाम मे चर्च छै सैह कहब. ओहि समय मे सेहो सतेंद्र क परिवार पर भोला पक्षक दू तीन गोटे कए हत्या करबाक आरोप लागल छलैक. ओना सतेंद्र क पक्ष मे ढार महंतक हत्या मे सेहो भोला सबहक हाथ बताउल जाइत छै. आब के केकरा मारलक एकर के गवाही देत. ओना महंतक हत्याक बाद खून खराबा बंद भ गेल छल.
शराबक धंधा मे बहुत ताकत छै
विजय बाबू कहैत छथि जे भोला जहिया स शराबक धंधा मे लागल तहिया स ओकर ताकत बढि गेल. गाम मे शराब नुकेबाक जगह वन-झार होइत छै. लोक कहैत छै जे संजय सिंह क पोखरि मे भोला शराब रखैत छै. शराबबंदीक बाद एहि धंधा मे एतबा टका लेन-देन भ गेल जे बडका बडका नेता आ अधिकारी भोलाक संपर्क मे आबि गेल छथि, भोला कए छूअब आब आसान नहि रहि गेल अछि.
एहि पर रामप्रीत(काल्पनिक नाम) कहैत छथि जे पिछला छठि मे की भेलैय. संजय पोखरी पर गेल रहै, ओहि ठाम झंझट भेलैय, संजय बुझलक माछ मारैये जखन कि मामला त बोतल नुकेबाक छल. संजय एक दलित एक्ट मे भोला अंदर करबा देलक. लोक त यैह कहैत छै, सच के कहत. होली दिन माछ क मामला कहल जाइत छै, मुदा झंझट मे त माछक कोनो चर्च नहि छल. भोलाक एक ट्रक दारू उतरल छल आ सतेंद्र क परिवार एक कार्टून उठा अनने छल. भोला कए जखन पता लागल जे एक कार्टून दारू ओकर सतेंद्र क परिवार उठा ल गेल त ओ प्रवीण झा कए पठेलक जे जो दारूक पाई मंगने आ नहि त दारू उठा ला. विजय बाबू बीच मे टोकैत कहैत छथि छोडू ने इ सब खिस्सा, कियो ककरो गवाह बनत. मुदा रामफल कहैत छथि जे गवाह कियो नहि बनत मुदा जे सच छै से कहै दियउ. हमरो इ बुझल अछि जे प्रवीण कए सत्येंद्रक घर पर भोला पठेने रहै आ जखन ओ दारू क पाई मंगलकै त सतेंद्र क घर पर ओकर बंधक बना रखलकै. सुनै छीयै जे मारबो पिटबो केलकै. रामप्रीत कहैत छथि जे सच सुनलियै, भोला यैह गप त नवीन कए फोन पर कहलकै जाहि पर नवीन दल बल संग सतेंद्र क घर पर आयल. पहिने त लाठी- चाकू सैह चलैत रहल, मुदा जखन ओ फौजी बीच बचाव मे आयल त अचानक नवीन क हाथ से फायरिंग शुरू भ गेल. इ त पूरा गाम जनैत छै जे नवीन बड तमसाह छै, चौक चौराहा पर सेहो धक द आगि भ जाइत छै. इ दारूक नशा मे सबटा तबाह क देलक आ गाम घर क शांति पता नहि कहिया लौटत.
पुलिस नहि क रहल अछि कोताही : एसपी
महमदपुर मे 29 मार्च 2021 कए होलीक दिन 5 गोटे कए गोली मारि देल गेल. एहि घटना मे 29 मार्च कए 3, 30 तारीख कए 1 आ ओकर अगिला दिन 1 व्यक्ति यानी कुल 5 व्यक्ति क मृत्यु भ गेल. पुलिस बेनीपट्टी कांड संख्या 67/21 दर्ज केने अछि. कुल 35 अभियुक्त कए नामजद कैल गेल अछि. 10 गोटे कए गिरफ्तारी घटनाक दोसर दिन भ गेल. मधुबनीक एसपी डॉ सत्यप्रकाश कहला जे मुख्य आरोपी प्रवीण झा सहित 6 गोटे कए गुरुवार कए गिरफ्तार कैल गेल अछि. नवीन झा समेत किछु एखनो पुलिस स भागल छथि. एसडीपीओ बेनीपट्टी क निर्देश नेतृत्व मे स्पेशल इन्वेस्टिगेशन टीम क गठन कैल गेल अछि. 7 अप्रैल कए रात्रि मे लगभग 3 बजे अभियुक्त प्रवीण झा, चंदन झा, भोला सिंह, मुकेश साफी कए प्रहलाद महतो क घर स गिरफ्तार कैल गेल. कमलेश कुमार क गिरफ्तारी सेहो भेल. एहि कांड मे एखन तक प्रवीण झा, घनश्याम झा, सुनैना देवी, राजेश कुमार झा, ऋषिकेश कुमार झा, अभिषेक कुमार झा, निखिल कुमार झा शोभा कांत मेहता, देवेंद्र ठाकुर, प्रशांत झा, कमलेश सिंह, भोला सिंह, चंदन झा, मुकेश साफी, सोनू चौधरी आ प्रह्लाद महतो क गिरफ्तारी भ चुकल अछि.
एसपी कहला जे 2 तारीख कए कोर्ट मे इस्तेहार आ कुर्की लेल आवेदन द देल गेल छल. 3 तारीख कए जब्ती-कुर्की क आदेश प्राप्त भेल आ 4 तारीख कए कुर्की क कार्रवाई शुरू क देल गेल. मनोज झा, अमरजीत झा, सुजीत कुमार सिंह, झुन्ना सिंह, मुन्ना सिंह, कमलेश सिंह, विश्वजीत कुमार आ अन्य अभियुक्त क विरुद्ध कुर्की लेल माननीय न्यायालय मे आवेदन समर्पित अछि. स्पीडी ट्रायल स मामलाक निष्पादन होएत. ओ कहला जे एहि मामला मे पुलिस कोनो कोताही नहि बरत रहल अछि. स्थानीय थानाप्रभारी कए सस्पेंड सेहो क देल गेल अछि.
कोरोनाक कारण नहि भ सकल आत्मसमर्पण
गामक लोकक कहब छै जे हत्याक बाद अधिकतर आरोपित नेपाल भागि गेल. मुदा जखन राजनीति रूप स इ मामला राजपूत बनाम ब्राहमण बनै लागल त नेपाल मे सहो सुरक्षित रहबाक भरोस खत्म भ भेल. एकटा प्रभावी नेता सेहो आरोपित कए किछु भरोस दियेबा मे अपना कए असमर्थ बता देलथि. एकर बात आरोपित बिहारक किछु पैघ पत्रकार सब स संपर्क केलथि आ आत्मसमर्पण करबाक इच्छा प्रकट केलथि. मुदा एहि मे एकटा तकनीकी पेच फंसी गेल. कानूनक अनुसार पुलिस कोनो कोरोना पोजेटिव मरीज कए गिरफ्तार क सकैत अछि, मुदा कोर्ट मे या थाना मे आत्मसर्पण लेल कोरोना निगेटिव हेबाक प्रमाणपत्र चाही. एहन मे आरोपित आ पुलिस दूनू लग कोनो विकल्प नहि छल. एहि आत्मसमर्पण कए गिरफ्तारी देखाउल गेल. यैह कारण रहल जे एडीजी मुख्यालय आरोपित कए गिरफ्तार करबाक सही सही ठेकान बतेबा मे असहज होइत रहलाह.
नेता सब जाति क रंग देबा मे पाछु नहि रहलाह
गामक लोक एहि स काफी आक्रोशित छथि जे नेता सब एहि घटना कए राजनीतिक रंग देबा स कोनो परहेज नहि केलथि. इ सब मानैत अछि जे हमलावर प्रवीण झा बजरंग दल स जुड़ल अछि, जखन कि सतेंद्रक परिवार पुरान कॉंग्रेसी अछि. छठि पूजा क दौरान भेल विवाद पोखरि मे बंसी खसेबाक लेल छल, जे एहि बेरका मामलाक एंगल देल जा रहल अछि. प्रवीण झा आ नवीन झा आजुक तारीख मे भोला सिंहक करीबी छथि. हालाँकि पुलिस एहि मामला मे एखन धरि किछु साफ साफ कहबा लेल तैयार नहि अछि.
नेताक आवाजाही आ बयान पंचायत चुनाव त जारी रहत. करनी सेना क चहलकदमी आ ब्राहमणवादी संगठनक सफाई एहि घटना कए जातिगत रंग दैत रहत, मुदा पांच गोटेक हत्या क पाछु जातिवाद क कोनो जहर नहि अछि, अगर किछु अछि त ओ अछि शराब..आ शराब क गोरखधंधा स पैदा भेल दबंगता. माफिया, नेता और पुलिसक गठजोड़क कारण एहि घटनाक पाछुक असली सच सामने नहि आयल आ एकर फायदा धर्म आ जाति पर राजनीति करनिहार नेता आ दल उठायल..उम्मीद कैल जाय जे एहि घटनाक फरार आरोपितक शीघ्र गिरफ्तारी होएत आ अदालत जल्द स जल्द दोषी कए सजा देत.


text:
नवका- पुरनका लेख सर्च करु...
कोचिंग मे पढ़ाबय वाला टीचर पर कार्रवाई
बिहार सरकार के कहनाय अछि जे अगर कोनो सरकारी टीचर कोचिंग मे पढ़ाबैत मिलि गेलाह त हुनका पर कार्रवाई कएल जाएत. सरकार के कहनाय अछि जे स्कूल-कॉलेज के पढ़ाई मे सुधार के लेल सरकार कोशिश कs रहल अछि आओर एहि मे कामयाबी सेहो मिलल अछि. शिक्षा मंत्री हरिनारायण सिंह के मुताबिक अगर कोनो सरकारी स्कूल के टीचर आब प्राइवेट स्कूल आ कोचिंग मे पढ़ाबैत मिलि गेलाह त हुनका खिलाफ सख्त कार्रवाई कएल जाएत.
असल मे जेहिआ सं देश मे शिक्षा के व्यावसायीकरण जोर पकड़लक तेहिआ सं देश मे सरकारी स्कूल-कॉलेज आओर दोसर शिक्षण संस्थान के टीचर सभ सरकारी संस्थान मे कम आओर प्राइवेट मे बेसि ध्यान लगलखिन्ह. एहि सं सरकारी संस्थान पिछड़य लागल. सरकारी स्कूल ...संस्थान के पढ़ाई-लिखाई प्रभावित होए लागल. मुदा एहि के लेल सरकार खुद कम दोषी नहि अछि. बिना सरकारी ...राजनीतिक संरक्षण के प्राइवेट संस्थान फल-फूलि नहिं सकैत अछि. देश के ज्यादातर प्राइवेट शिक्षण संस्थान के संचालक के पीठ पर कोनो नहि कोनो राजनेता के संरक्षण रहैत अछि. सरकार अगर एहि मामला के कनिओ गंभीरता से लेने रहैत त आई ई हाल नहि रहैत.
अहां के कि लगैत अछि प्राइवेट कोचिंग आओर शिक्षण संस्थान कमाई के... लूट के अड्डा बनल जा रहल अछि ? सरकारी के एहि मामला के गंभीरता सं लैत सभ के बंद करा देबाक चाही ? कि सरकार के सख्ती सं काज लेबाक चाही कि नहि ? कि प्राईवेट कोचिंग बंद भेलाह सं छात्र के रोजगार सं जुड़ल परीक्षा के तैयारी पर असर पड़त ? सरकार के एहि पर कोन तरहक रास्ता अपनयबाक चाही ? अपन राय जरूर राखब.
सदस्यता लें टिप्पणियाँ भेजें (Atom)


text:
कलकत्ता : मिथिला नव चेतना समिति, रिषड़ा द्वारा प्रत्येक बरखक तरहें एहू बेर अपन स्थापना दिवस मनाओल जा रहल अछि. समितिक ई छठम स्थापना दिवस अछि आ एहि अवसर पर पाँचम स्मारिका केर विमोचन सेहो कएल जाएत.
आगामी शनि कें बेरूपहर 3 बजे सं रिषड़ाक "रूपसी बांगला"- खाबार घर (रेलवे स्टेशन लग) मे चेतना समारोहक आयोजन कएल जाएत. दू सत्रक समारोह मे वर्ष 2015-16 केर कार्यकारिणि समितिक उद्घोषना होएत. पहिल सत्र मे विद्वत भाषण-अभिभाषण होएत आ दोसर सत्र में धमगज्जर कवि सम्मेलन.
समितिक संयुक्त सचिव रंजीत कुमार झा जनओलनि जे पनरह अगस्त कें समिति चेतना समारोह करैत अछि जे हमरा लोकनिक सांस्कृतिक स्वतन्त्रताक उत्सव अछि. एहि अवसर पर प्रवासी बुद्धिजीवी ओ विशिष्टजन सहित सक्रिय कवि लोकनिक जुटानी होएत.
(रिपोर्ट : मिथिमीडिया ब्यूरो)


text:
ⓘ ब्री लार्सन
ब्रिएने सिडोनी देसाउलनियेर्स, व्यावसायिक रुपमे ब्री लार्सन, एक अमेरिकी अभिनेत्री आर गायिका छी । हुनकर जन्म अमेरिकाक क्यालिफोर्नियामे भेल अछि । ओ अपन अभिनय करियरक सुरुवात टेलिभिजनसँ करलक । ओ सन् २००१ मे रेसिंग ड्याड नामक टेली चलचित्रमे नियमित अभिनय करने छल । ओ वाल्यावास्थामे गायिकाक रुपमे सफल हुव चाहैत छल । ओ सन् २००४ मे १३ गोइङ अन ३० आर स्लिपओभर सँ चलचित्र क्षेत्रमे प्रवेश करलक ।
1. जीवनी
लार्सनक जन्म क्यालिफोर्नियामे भेल अछि । हुनकर मातापिताक सम्बन्ध विच्छेद ओ वाल्यकालमे रहल अवस्थामे भेल अछि ।वाल्यावस्थामे लार्सनक पहिल भाषा फ्रेन्च छल ।


text:
जेनिफर लरेन्स
जेनिफर श्रेडर लरेन्स (जन्म अगस्त १५, १९९०) एक अमेरिकी अभिनेत्री छी । सन् २०१५ के बाद लरेन्स विश्वके सभसँ बेसी पैसा लेनिहार अभिनेत्री छी आ हुनकाद्वारा अभिनित चलचित्र ५.५ बिलियन अमेरिकी डलर कुल नाफा कमाए चुकल अछि । ओ सन् २०१३ मे टाइम दुनियाक सभसँ प्रभावशाली १०० लोकमे शामिल भेल छल आ सन् २०१६ मे फोर्ब्स सेलिब्रिटी १०० सूचीमे सेहो शामिल भेल छल ।
अपन बाल्यकालक दौरान लरेन्स चर्च नाटक आ विद्यालय साङ्गीतिक कार्यक्रममे भाग लैत छल । १४ वर्ष भेलाक बाद, एक वुद्धिमता सहकर्मी हुनका न्यू योर्कमे पहिचान केलक । तकर तुरन्त बाद ओ लस एन्जलस चलि गेल आ अपन अभिनय करियरक आरम्भ टेलिभिजन कार्यक्रममे आगन्तुक भूमिकाक संग केनए छल । हुनकर पहिल मुख्य भूमिका भेल कार्यक्रम द बिल एङ्गभल शो (२००७-२००९) रहल । सन् २००८ मे गार्डेन पार्टी चलचित्रमे सहायक भूमिका करैत ओ चलचित्र जीवनक आरम्भ केलक । सन् २०१० मे स्वतन्त्र नाटक विन्टर्स बोनमे गरीब बालिकाक भूमिका करि ओ चर्चित भेल छल । सन् २०११ मे एक्स-मेन: फर्स्ट क्लासमे मिस्टिक भूमिकाक लेल हुनका वृहत चर्चा मिलल जे बादोमे ओ ई चलचित्र सृङ्खलामे जारी राखने अछि ।
जीवनी[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
जेनिफर लरेन्सक सम्बन्धमे विकिपिडियाक भातृ योजनासभमे ताकी:


text:
मिथिला मे मिथिला-मैथिली-मैथिल के लेल जे कोनो संघर्ष एखनधरि भेल अछि ओहि मे सभसे बेशी साहित्यकारेक भागीदारी देखल गेल अछि. लोकनेता आ'कि आम जनता कहियो मूल आंदोलन वा संघर्ष (किएक तऽ आंदोलन शाइद भेबे नहि केलैए एखनधरि कोनो) से नहि जोड़ल गेल जकर नतीजा छैक जे आइधरि अधिकतर मांग के सत्ता द्वारा ठोकराओल गेलै, संघर्ष अपन मूल उद्देश्य सँ भटकैत रहल आ' संस्था सभ पारिवारिक बनि के रहि गेल अछि. दुष्प्रभाव एहन पड़ल छैक समाज पर जे आमजन आंदोलनकारी सभकेँ चाटुकार सँ बेशी किछु नहि बुझैत छथि. जँ कियो कत्तौ मैथिल अस्मिताक रक्षार्थ कोनो तरहक नव कार्यक्रम ठनैत छथि तऽ ओहि मे लोक के व्यवसाय सँ बेशी किछु नहि देखाय छैक.एहि दुर्गति के लेल मूल रूप से दू टा बात जिम्मेदार छैक. पहिल जे जखन सत्ता समाजक उच्चवर्गक हाथ मे रहै तखन ओ कतिआएल आ' पछुआएल वर्गक लोक के उत्थानक लेल कोनो उल्लेखनीय काज नहि केलक.सभदिन ओहि उपेक्षित वर्ग के जोन-चाकर बना खटबैत रहल.ओकर शोषण करैत रहल.एहि समय मे मिथिला मे सामंतवादी सोचक प्रसार तेहन ने भेल जे एखनोधरि ई अधिकांश लोकक पछोड़ नहि छोड़लक अछि.स्पष्ट छैक जे एहि सँ मिथिलाक विकास अवरोधित भेलै.लोक मे वैमनस्यता बढ़लैक आ क्रमशः उपेक्षित वर्ग मे प्रतिशोधक बीजारोपण केलक.
फेरो जखन ई उपेक्षित समाज एकत्रित भेलै आ' सत्ता हाथ लगलै तऽ एहू समयक राजनेता सभ लऽग प्रायः आमजनताक दुख-दर्द सँ कोनो सरोकारे नहि रहलै.कमोबेश ओहो सभ अपन पूर्ववर्तीक नकले केलक आ' समाज के विभिन्न वर्ग मे बाँटि सत्तासीन रहबाक जोगार करैत रहल अछि.ओम्हर सत्ताच्यूत भेल सामंतवादी लोकक जुन्ना तऽ जड़ि गेलै मुदा ऐँठन एखनो नहि गलैए.एहना मे फाँक-फाँक मे बँटल समाज ककरो आश्चर्यचकित नहि करैत अछि आब, हँ एहि बाँटल समाज के चुचकारि-पुचकारि सभ अपन-अपन स्वार्थ सिद्धि मे लागि गेल चाहे ओ अगरा वर्गक प्रतिनीधि हो किंवा पिछड़ा वर्गक.
शासन-प्रशासनक सहयोग सँ निराश आमजन सेहो एहना मे उदासीन भऽ अपन-अपन रोजी-रोजगार के ईष्ट बुझि दहोदिश छिड़िआय लागल.फलस्वरूप,खण्ड-खण्ड भेल मैथिल समाज दिनानुदिन कमजोर होइत जा रहल अछि.एखनहुँ मैथिली आंदोलनक सरन अधिकांशतः साहित्यकारे वर्ग टेकने छथि वा कियो एनाहियो कहि सकैत अछि जे सरन टेकबाक भौन केने छथि.मैथिली साहित्यकारक विपन्नता आ गुटबाजी क्रमशः हुनकर सभक संघर्षक विश्वसनीयता पर प्रश्नचिन्ह लगबैत रहल अछि. आ' जखने अपने घर मे ककरो मोजन नहि रहतै तखन दुनियाक लोक कतऽ से ओकरा मोजर देतै. तइँ ई साहित्यकार आंदोलनकारी सभ सभदिन अपन प्रयास मे विफल होइत रहलाह अछि.
आंदोलन सभक दुर्गतिक दोसर कारण अछि जे एखनधरि जे कोनो आंदोलन चलाओल गेल अछि ओकर मूल उद्देश्य, ओहि सँ समाज के होइ बला फायदा आ' नहि भेलापर होइबला नोकसान, आ आंदोलन विस्तृत रूपरेखा आइधरि कहियो आमजनताक सोँझा नहि राखल गेल वा बेशी काल एहि सभ पर समग्र रुपे आपस मे चर्चा-परिचर्चा नहि कराओल गेल आ' बेशीकाल हरबड़िए मे निर्णय लऽ किछु दसेक लोक आंदोलन ठानि दैत छथि.फेर यदि सामान्य नागरिक अपना के एकात बुझैत अछि तऽ ताहि मे ओकर कोन दोष छैक.
जहिना कारणसभ स्पष्ट छैक तहिना एकर समाधानो एकदम स्पष्ट छैक.कोनो आंदोलन तखने सफल होयत जखन नेतृत्वकर्ता सभ अपन सामंती सोच, आपसी द्वेशक त्याग करताह, समाजक सभवर्गक लोक के ओहि आंदोलन सँ जोड़ताह आ' आंदोलन मूल उद्देश्यक प्राप्ति हेतु ठोस नीति बना ओकरा आमजनक सरोकार सँ जोड़ताह.
आलेख: चंदन कुमार झा
फेरो जखन ई उपेक्षित समाज एकत्रित भेलै आ' सत्ता हाथ लगलै तऽ एहू समयक राजनेता सभ लऽग प्रायः आमजनताक दुख-दर्द सँ कोनो सरोकारे नहि रहलै.कमोबेश ओहो सभ अपन पूर्ववर्तीक नकले केलक आ' समाज के विभिन्न वर्ग मे बाँटि सत्तासीन रहबाक जोगार करैत रहल अछि.ओम्हर सत्ताच्यूत भेल सामंतवादी लोकक जुन्ना तऽ जड़ि गेलै मुदा ऐँठन एखनो नहि गलैए.एहना मे फाँक-फाँक मे बँटल समाज ककरो आश्चर्यचकित नहि करैत अछि आब, हँ एहि बाँटल समाज के चुचकारि-पुचकारि सभ अपन-अपन स्वार्थ सिद्धि मे लागि गेल चाहे ओ अगरा वर्गक प्रतिनीधि हो किंवा पिछड़ा वर्गक.
शासन-प्रशासनक सहयोग सँ निराश आमजन सेहो एहना मे उदासीन भऽ अपन-अपन रोजी-रोजगार के ईष्ट बुझि दहोदिश छिड़िआय लागल.फलस्वरूप,खण्ड-खण्ड भेल मैथिल समाज दिनानुदिन कमजोर होइत जा रहल अछि.एखनहुँ मैथिली आंदोलनक सरन अधिकांशतः साहित्यकारे वर्ग टेकने छथि वा कियो एनाहियो कहि सकैत अछि जे सरन टेकबाक भौन केने छथि.मैथिली साहित्यकारक विपन्नता आ गुटबाजी क्रमशः हुनकर सभक संघर्षक विश्वसनीयता पर प्रश्नचिन्ह लगबैत रहल अछि. आ' जखने अपने घर मे ककरो मोजन नहि रहतै तखन दुनियाक लोक कतऽ से ओकरा मोजर देतै. तइँ ई साहित्यकार आंदोलनकारी सभ सभदिन अपन प्रयास मे विफल होइत रहलाह अछि.
आंदोलन सभक दुर्गतिक दोसर कारण अछि जे एखनधरि जे कोनो आंदोलन चलाओल गेल अछि ओकर मूल उद्देश्य, ओहि सँ समाज के होइ बला फायदा आ' नहि भेलापर होइबला नोकसान, आ आंदोलन विस्तृत रूपरेखा आइधरि कहियो आमजनताक सोँझा नहि राखल गेल वा बेशी काल एहि सभ पर समग्र रुपे आपस मे चर्चा-परिचर्चा नहि कराओल गेल आ' बेशीकाल हरबड़िए मे निर्णय लऽ किछु दसेक लोक आंदोलन ठानि दैत छथि.फेर यदि सामान्य नागरिक अपना के एकात बुझैत अछि तऽ ताहि मे ओकर कोन दोष छैक.
जहिना कारणसभ स्पष्ट छैक तहिना एकर समाधानो एकदम स्पष्ट छैक.कोनो आंदोलन तखने सफल होयत जखन नेतृत्वकर्ता सभ अपन सामंती सोच, आपसी द्वेशक त्याग करताह, समाजक सभवर्गक लोक के ओहि आंदोलन सँ जोड़ताह आ' आंदोलन मूल उद्देश्यक प्राप्ति हेतु ठोस नीति बना ओकरा आमजनक सरोकार सँ जोड़ताह.
आलेख: चंदन कुमार झा


text:
केंद्र सरकार पैन कार्ड कें आधार सं जोड़बाक समय सीमा तीन बढ़ा क' 31 मार्च क' देलक अछि. पहिने ई 31 दिसंबर, 2017 छल. बता दी जे ई समय सीमा तेसर बेर बढ़ाओल गेल अछि.
एहि विषयक बयान वित्त मंत्रालय दिस सं जारी कएल गेल अछि. सरकार द्वारा पैन कार्ड कें आधार सं लिंक करब अनिवार्य कएल गेल अछि. आयकर कानून धारा 139 एए (2)क अनुसार जाहि व्यक्ति लग 1 जुलाइ 2017 धरि पैन अछि आ ओ आधार पहिचान पत्र प्राप्त करबाक पात्र छथि, हुनका अपन आधार संख्या केर जानकारी अधिकारी लोकनि कें देब जरूरी अछि.
उल्लेखनीय अछि जे ई मामिला उच्चतम न्यायालय मे विचाराधीन अछि. उच्चतम न्यायालय आधार कें अनिवार्य बनएबाक फैसलाक विरुद्ध दायर याचिका सभ पर सुनवाइ क' रहल अछि.
सरकार पैन सहित कतेको कल्याणाकारी योजना आ सेवा सभ कें आधार सं जोड़ब अनिवार्य केने अछि.


text:
किला अब्दुल्लाह जिला
क़िला अब्दुल्लाह (उर्दू: ur, अंग्रेज़ी: Killa Abdullah) पाकिस्तान के बलोचिस्तान प्रांत के उत्तर-पश्चिमी भागमे स्थित एक जिला छी। एकर क्षेत्रफल ३,२९३ किमी२ अछी आर सन् २००५मे एकर आबादी ४ लाख सँ अधिक अनुमानित कएल गेल छल। एते रहै वाला अधिकतर लोक पश्तून अछी आर पश्तो एतए सबसँ अधिक बोलल जाएवाला भाषा छी। जून १९९३ तक ई पिशीन जिला (ur, Pishin) क हिस्सा छल परन्तु फेर एकरा एक अलग जिला क दर्जा देल गेल।
विवरण[सम्पादन करी]
ई जिला शेला बाग़ पहाड़ के चरणमे स्थित अछी। एकर दुइटा विभाग अछी: गुलिस्तान आर चमन। ई पानी क क़िल्लत सँ शुष्क क्षेत्रमे उगै वाला पौधे अधिक मिलैत अछी। चमन क क्षेत्र पूरे उत्तर भारतीय उपमहाद्वीप क लोक-संस्कृतिमे अपन ख़ुबानी, आलू बुख़ारों आर गिलास (चेरी) जेना फल के लेल मशहूर अछी। भारत के विभाजन से पहिले हींग, घी, क़ालीन, मवेशी आर बहुतरास फल सेहो अफ़्ग़ानिस्तान भारत चमन के माध्यम से लावल जाएत छल।[१]
पिशीन क्षेत्र के साथ ई इलाक़ा सेहो सन् १८३९मे प्रथम ब्रिटिश-अफ़्ग़ान युद्ध के बाद हिंदुस्तान क भाग बनि गेल।
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ Imperial Gazetteer of India. Provincial Series: Baluchistan, Elibron.com, 2005, ISBN 978-1-4212-4825-7, ... The only other marts of importance are Kila Abdullah and Chaman, from both of which places trade is carried on with Afghanistan ... Live animals, ghi, asafoetida, fresh and dried fruit, and pile carpets are the principal imports ...


text:
पटना | प्राचीन विश्वविद्यालय मे स एक पटना विश्वविद्यालय मे 28 साल बाद 11 दिसंबर कए छात्र संघ क चुनाव करेबाक घोषणा भ गेल अछि। एहि स जतए छात्र संगठन मे प्रसन्नता अछि ओतहि चुनाव स माहौल सेहो गरमा रहल अछि। पटना विश्वविद्यालय क कुलपति प्रो़ शंभुनाथ सिंह चुनाव घोषणा करैत कहला जे इ चुनाव लिंगदोह कमेटी क सिफारिश क आधार पर नहि भ सकत।
ओना त सबटा छात्र संगठन एकर स्वागत के लक अछि आ कहलक अछि जे एहि स छात्रक समस्या क नीक स निदान भ सकत, मुदा राष्ट्रीय जनता दल (राजद) क छात्र इकाई क बिहार प्रदेश अध्यक्ष स्वदेश कुमार कहला अछि जे चुनाव लिंगदोह कमेटी क सिफारिश क आधार पर नहि भेला स हम सब दुखी छी। ओना किछु छात्र नेता कोर्ट जेबाक गप सेहो केलथि मुदा एखन अपन नाम जाहिर करबा स परहेज केलथि।
छात्र जनता दल (युनाइटेड) क प्रदेश अध्यक्ष रंजन कुमार कुलपति क एहि फैसला कए हिम्मत वाला फैसला करार देलथि आ कहला जे चुनाव न केवल पटना विश्वविद्यालय मे, बल्कि राज्य क सबटा विश्वविद्यालय मे हेबाक चाही।
भारतीय राष्ट्रीय छात्र संगठन (एनएसयूआई) क नेता वरुण सेहो एहि फैसला क स्वागत केलथि, मुदा ऑल इंडिया स्टूडेंट्स एसोसिएशन (आइसा) क नेता अभ्युदय क कहब अछि जे इ छात्र संगठन क लड़ाई क पहिल जीत छी। छात्र क भावना क ख्याल आ ओकर समस्या क समाधान नहि विश्वविद्यालय प्रशासन क सकैत अछि आ नहि सरकार। छात्र क ख्याल छात्र संगठन टा क सकैत अछि। ऑल इंडिया स्टूडेंट्स फेडरेशन (एआईएसएफ ) क सुशील कुमार सेहो कुलपति क एहि निर्णय कए सही कहला अछि।
गौरतलब अछि जे बिहार क कोनो विश्वविद्यालय मे वर्ष 1984 क बाद छात्र संघ क चुनाव नहि भेल अछि। एहि चुनाव लेल छात्र संगठन बराबर आंदोलनरत रहल अछि।
बिहार मे अंतिम छात्र संघ क चुनाव वर्ष 1984 मे पटना विश्वविद्यालय मे भेल छल। एहि स पूर्व मगध विश्वविद्यालय मे 1980 मे छात्र संघ क चुनाव भेल छल। एकर बाद छात्र संघ चुनाव क मांग लगातार उठैत रहल मुदा चुनाव नहि भेल।
ज्ञात हुए जे राजद अध्यक्ष लालू प्रसाद, भारतीय जनता पार्टी (भाजपा) क नेता आ राज्य क उपमुख्यमंत्री सुशील कुमार मोदी, स्वास्थ्य मंत्री अश्विनी चौबे पटना विश्वविद्यालय छात्र संघ क नेता रहल छथि। 28 वर्ष पूर्व भेल चुनाव मे शंभु शर्मा अध्यक्ष आ रणवीर नंदन महासचिव निर्वाचित भेल छलाह।
एहि वर्ष नौ जनवरी कए मुख्यमंत्री नीतीश कुमार जखन पटना कॉलेज क दौरा केने छलाह, तखन ओ स्पष्ट कहने छलाह जे राजनीति कए प्रोत्साहित करबा लेल छात्र संघ चुनाव क आवश्यकता अछि। तखने स इ तय मानल जा रहल छल जे आब छात्र संघ चुनाव होएत।
उल्लेखनीय अछि जे बिहार मे कुल 15टा विश्वविद्यालय अछि। दरभंगा बिहार क एहन एक मात्र शहर अछि, जाहि ठाम एकहि परिसर मे दूटा विश्वविद्यालय अछि- ललित नारायण मिथिला विश्वविद्यालय आ कामेश्वर सिंह दरभंगा संस्कृत विश्वविद्यालय। एहि दूनू विश्वविद्यालय मे सेहो तीन दशक से छात्र संघ चुनाव नहि भ सकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
कृष्ण जन्माष्टमीमा यस्तो देखियो मकवानपुरमा कृष्णको रुप (फोटो फिचर)
हेटौंडाः आज भगवान कृष्णको जन्मदिन श्रीकृष्ण जन्माष्टमी पर्व मनाइएको छ । हरेक वर्ष भाद्र कृष्ण अष्टमीका दिन हिन्दू धर्मावलम्बीहरुले भगवान कृष्णको पूजा–आराधना...
श्रमिक पार्कमा सरसफाई
हेटौंडाः हेटौंडा–५, पिप्लेमा रहेको शान्तिनगरस्थित श्रमिक बाटिकामा मंगलबार ५ नम्बर वडास्तरीय युवा क्लबले सरसफाई गरेको छ । क्लबका अध्यक्ष अनुष्का भट्टराईको सभाध्यक्षमा...
बज्जिका पत्रकारसवके होए जारहल हए भेला
रौतहट, माघ २८, २०७४ बज्जिका भाषामे किताव निकालेके लेल विहान सोमवारके दिन गौरके सिया पैलेस होटलमे बज्जिका भाषाके जानकार लोगके बोलावलगेल हए...
श्रीपञ्चमीके अवसरमे रौतहटमे आजु सरस्वति माताके श्रद्धा आ भक्तिपूर्वक कएलगेल हए पुजा
रौतहट, माघ ८ गते । आजु माघ ८ गते श्रीपञ्चमी यानिकी सरस्वति पुजा, विद्याके देवी सरस्वति माताके पुजाआजा कके मनाएलगेल हए ।...
मधेशीके अव और इन्तिजार करवनाई देशके अखण्डता उपर धावा बोलनाई हए :- दिनेश संगम
दिनेश संगम परापुर्व कालसे मधेशी जनताके गुलामी करावेमे सक्षम खस पहाडी सासक वर्गके कारण ही आज २१ वाँ सताव्दीमे नेपालके नाकाबन्दी जइसन...


text:
नवका- पुरनका लेख सर्च करु...
प्याजक दाम
प्याजक दाम आसमान छू रहल अछि...एकर बढ़ल दाम सं लोकक आंखि सं एक बेर फेर लोर खसय लागल अई...दिल्ली में त प्याज ३० रुपए किलो तक बिक रहल अछि...महीना दिन पहिने एकर दाम १० सं १५ रुपए किलो छल... दिल्लीए नहिं देशक सभस बड़का प्याजक मंडी नासिक में सेहो प्याज किल्लत भ गेलय अ...पानि सं प्याजक नवका फसल के नुकसान पहुंचल अ आओर पुरनका स्ट़ॉक सेहो खत्म होय वाला छई...ऐहन में जखन तक दोसर ठाम सं नवका स्टॉक नहिं आयत , कमी बनल रहत। ओना एहि स जुड़ल लोक के कहनाय छैन जे एहि बेर प्याज पिछला बेर स ज्यादा उपजल अ...भ सकय अ २०-२५ दिन में कर्नाटक, महाराष्ट्र आओर राजस्थान सं नवका खेप अयला पर दाम में किछु कमी आबय...
मुदा एकर दाम बेर- बेर नहिं बढ़य एकरा लेल सरकार के ठोस आओर दीर्घकालीन नीति बनाबय के जरूरत अई... किएक त २०-२५ दिन बाद जे होय अखन त लोर निकलिए रहल अछि...एकर दाम पर राजनीति सेहो होयत आइल अ...कई बेर त एकरा लक सरकार तक गिर चुकल अई...ओना रमजान आओर पूजा के महीना में लोकक गुस्सा नहिं फूटय एकरा लेल दिल्ली सरकार के त कई ठाम प्याज बेचय लेल स्टोर खोलय पड़ल अ.
मुदा एकर दाम बेर- बेर नहिं बढ़य एकरा लेल सरकार के ठोस आओर दीर्घकालीन नीति बनाबय के जरूरत अई... किएक त २०-२५ दिन बाद जे होय अखन त लोर निकलिए रहल अछि...एकर दाम पर राजनीति सेहो होयत आइल अ...कई बेर त एकरा लक सरकार तक गिर चुकल अई...ओना रमजान आओर पूजा के महीना में लोकक गुस्सा नहिं फूटय एकरा लेल दिल्ली सरकार के त कई ठाम प्याज बेचय लेल स्टोर खोलय पड़ल अ.
सदस्यता लें टिप्पणियाँ भेजें (Atom)


text:
विकिपिडिया:प्रबन्धक
प्रबन्धक अङ्ग्रेजीमे (Administrators) जकरा एडमिन्स वा सिसप (सिस्टम चलेनिहार व्यक्ति) सेहो कहल जाइत अछि । प्रबन्धक विकिपिडियाक ओ सम्पादक सदस्य छी जकरा विकिपिडिया सिस्टमके किछ जरूरी तथा प्रतिबन्धित टुल्स या विशेष आदेशसभक काजमे लेवाक अनुमति रहैत अछि। जेना:- प्रबन्धक कोनो लेख वा पृष्ठके मेटा सकैत अछि, आन कोनो बर्बरता फैलाबै वाला प्रयोक्ताके प्रतिबन्धित कऽ सकैत अछि । कोनो लेख तथा पृष्ठके रक्षित कऽ सकैत अछि ।
प्रबन्धक पद नितान्त स्वयंसेवा कार्य छी जे सामुदायिक समीक्षा प्रक्रियाबाद देल जाइत अछि । ओ सभ विकिमिडिया फाउन्डेसनक कर्मचारी जका व्यवहार नै करि सकैत अछि । प्रबन्धकीय उपकरण कोनो फायदाक लेल प्रयोग नै कएल जा सकैत अछि ।
मैथिली विकिपिडियामे वर्तमानमे ६ प्रबन्धक अछि (देखी पूर्ण प्रबन्धक सूची) ।
प्रबन्धक योग्यता[सम्पादन करी]
प्रबन्धक निम्न प्राविधिक काज करैलेल योग्य होइत अछि:
- प्रयोगकर्ता खाता आ आइपी ठेगानसभक सम्पादन करि लेल अवरोध कऽ सकैत अछि ।
- कोनो विकिपिडियाक पृष्ठके रक्षण करि सम्पादन प्रतिबन्ध कऽ सकैत अछि ।
- ५,००० वा ओहि सँ नीचा अवतरण भेल पृष्ठ मेटाए सकैत अछि ।
- कारी सूचीमे रहल शीर्षक अधिलेखन कऽ सकैत अछि ।
- कोनो भी पृष्ठ लक्षित नाम पर स्थानान्तरण कऽ सकैत अछि ।
- पूर्ण संरक्षित पृष्ठ सम्पादन कऽ सकैत अछि ।
- कोनो भी मेटाएल पृष्ठ पुनर्स्थापना वा देख सकैत अछि ।
- अवतरण नुकाए या मेटाए सकैत अछि ।
- प्रबन्धक उपकरण सूचीमे रहल आन काज कऽ सकैत अछि ।
प्रबन्धक पदक लेल आवश्यकतासभ[सम्पादन करी]
विकिपिडियाक अनुसार कोनो तय नियम नै अछि जाहिमे कि कोई प्रबन्धक बनि सकैत अछि या नै । कियो प्रयोगकर्ता प्रबन्धक पदक लेल आवेदन करि सकैत अछि । आवेदकक पूर्वमे विकिपिडिया पर अनुभवक बदला एतय ओ प्रयोगकर्ता पर विश्वास होनाए अधिक आवश्यक अछि । मुदा तबो आवेदकद्वारा पूर्वमे केल गेल कार्यसभक महत्व तँ अछि । मैथिली विकिपिडियामे कियो प्रयोगकर्ता प्रबन्धक पदक लेल आवेदन कऽ सकैत अछि मुदा ओहि लेल प्रयोगकर्ताके निम्न चरणसभक आवश्यकता पहुँचाबै पडत ।
- विकिपिडियाक बारेमे जानकारी राखैक संगे पृष्ठसभके सम्पादन, अनुप्रेषण, फाइल लोकेट, श्रेणीकरण, आकृतिक प्रयोग इत्यादी काम करिमे दक्ष होमए पडत ।
- विकिपिडियामे खाता खोलि कम सँ कम ४०००+ सम्पादन केल होमए पडत ।
- मैथिली भाषाक संग अन्य भाषासभक जानकार भेल व्यहोरा देखाबैवाला आकृतिसभ अपन प्रयोगकर्ता पृष्ठमे राखै पडत ।
- विकिपिडियामे खाता बनाएल कम सँ कम ६ महिना पहुँचल होमए पडत ।
- उपरोक्त योग्यतासभ पुरा केनिहार कियो सक्रिय प्रयोगकर्ता एतय जाए अपन उम्मेदवारी फारम भरि आवेदन कऽ सकैत अछि ।
- उपरोक्त आवेदन केनिहार आवेदकके प्रबन्धक बनाएल जाए आ नै बनाएल जाए बिषयमे आन प्रयोगकर्तासभ वार्ताक संगे आवेदकक निवेदन पर समर्थन अथवा बिरोध कऽ सकैत अछि ।
- आवेदक अन्य प्रयोगकर्तासभके अपना लेल समर्थन करि लेल सन्देश भेज सकैत अछि ।
- उपरोक्त कार्यसभ पूर्ण भेला पर आवेदकक पक्षमे ८०% प्रयोगकर्ता समर्थन भेलापर प्रशासक आवेदकके प्रबन्धक बनाए सकैत अछि ।
प्रबन्धक सूची[सम्पादन करी]
मैथिली विकिपिडियामे सक्रिय प्रबन्धकसभ सूची निम्नानुसार अछि ।


text:
ⓘ जस्टिनियन कऽ प्लेग
जस्टिनियन कऽ प्लेग एकटा महामारी छल जे बीजान्टिन साम्राज्य आओर विशेष रूपसँ एकर राजधानी, कन्स्टेन्टिनोपल, साथ ही सेसानियन साम्राज्य आओर पूरे भूमध्य सागर के आसपास के बन्दरगाह शहरसभ के पीडीत केनए छल। व्यापारीक जहाजसभ मूस के शरण देलक जे फ्लिज के अपना साथमे रखने छल, ओ सभ कियो प्लेग सँ संक्रमित भऽ गेल। किछ इतिहासकारसभक धारणा अछि जे कि जस्टिनियन कऽ प्लेग के इतिहास के सभसँ घातक महामारीसभमे सँ एकटा छल, जेकर परिणामस्वरूप दुई शताब्दीसभक बीच मे २५–१०० मिलियन गोटे लोगसभक मृत्यु भेल छल, पुनरावृत्ति के बीचमे एहन तरह के पहिल प्रकोप छल जाही मे यूरोप के आधा जनसंख्या के बराबर लोगसभक मृत्यु भऽ गेल छल। प्लेग के सामाजिक आओर सांस्कृतिक प्रभाव के तुलना ब्ल्याक डेथ सँ कएल गेल अछि जे १४हम शताब्दी मे यूरेशिया के तबाह करि देनए छल, मुद्दा २०१९ मे प्रकाशित शोध मे तर्क देल गेल जे प्लेग सँ मृत्यु होए वाला लोगक संख्या आओर सामाजिक प्रभाव अतिरञ्जित भऽ गेल अछि।


text:
ⓘ भारतीय साहित्य
भारतीय साहित्य सँ तात्पर्य सन् १९४७ कऽ पहिने धरि भारतीय उपमहाद्वीप आ तत्पश्चात् भारत गणराज्यमे निर्मित वाचिक आ लिखित साहित्य सँ अछि। दुनियामे सभ सँ पुरान वाचिक साहित्य आदिवासी भाषासभमे भेटैत अछि। ई दृष्टि सँ आदिवासी साहित्य सम्पूर्ण साहित्यक मूल स्रोत छी। भारतीय गणराज्यमे २२ आधिकारिक मान्यता प्राप्त भाषासभ अछि। जहिमे मात्र २ आदिवासी भाषासभ - संथाली आ बोड़ो कऽ शामिल कएल गेल अछि। वर्तमान समयमे भारतमे मुख्यतः दुई साहित्यिक पुरस्कार प्रदान कएल जाएत अछि, साहित्य एकेडमी पुरस्कार तथा ज्ञानपीठ पुरस्कार। हिन्दी तथा कन्नड भाषासभकें आठ-आठ ज्ञानपीठ पुरस्कार प्रदान कएल गेल अछि। बङ्गाली भाषा आ मलयालम भाषा कऽ पाँच-पाँच, उडिया कऽ चारि; गुजराती, मराठी, तेलुगु आ उर्दू क तीन-तीन, तथा असमिया, तमिल कऽ दुई-दुई आ संस्कृत कऽ एक ज्ञानपीठ पुरस्कार देल गेल अछि।


text:
सहरसा । नबका साल सहरसा लेल निश्चित रूप स सुखदायी रहत । सहरसा क बहुप्रतिक्षित बंगाली बाजार स्थित ओवरब्रिज कए मंजूरी भेट गेल अछि । मधेपुरा सांसद पप्पू यादव एहि संबंध मे जानकारी साझा करैत कहलाह अछि जे भारत सरकार क सड़क आ परिवहन मंत्रालय बंगाली बाजार मे ओवरब्रिज निर्माण कए स्वीकृति प्रदान केने अछि । ओवरब्रिज क निर्माण 78 करोड़ टाका क लागत से कैल जाएत । एहिलेल राशि सेहो आवंटित क देल गेल अछि ।
भारत सरकर क सचिव उत्तम प्रकाश बिहार क पथ निर्माण विभाग कए भेजल स्वीकृति पत्र मे कहने छथि जे ओवरब्रिजक निर्माण लेल तकनीकी आ प्रशासनिक स्वीकृति पर राष्ट्रपति सेहो अपन सहमति द देने छथि ।
एनएच 107 पर सहरसा क बंगाली बाजार मे ओवरब्रिज निर्माण लेल सड़क परिवहन मंत्रालय टेंडर निकालबाक निर्देश देने अछि। ओवरब्रिज निर्माण क सिविल वर्क मे 34.23 करोड क राशि स्वीकृत अछि। ओतहि तकनीकी काज लेल 78.66 करोड़ क राशि स्वीकृत अछि । पत्र मे छ: मास क अंदर काज शुरू करबाक निर्देश सेहो अछि ।
ज्ञात होए जे ओवरब्रिज निर्माण लेल पहिनो एहि स पहिने सेहो तीन बेर शिलान्यास भ चुकल अछि। पूर्व रेल मंत्री लालू प्रसाद यादव, दिग्विजय सिंह, अधीर रंजन चौधरी दिस स ओवरब्रिज निर्माण लेल शिलान्यास कैल गेल छलाह। मुदा निर्माण काज शुरू नहि भेल छल। एहि बीच सांसद पप्पू यादव ई घोषणा केने छलाह जे जों ओवरब्रिज क निर्माण हुनकर कार्यकाल मे शुरू नहि भेल ते ओ मधेपुरा लोकसभा क्षेत्र स अप्पन नामांकन क पर्चा दाखिल नहि करताह ।


text: कलकत्ता: मिथिला विकास परिषद दिस सं आयोजित संगीत संध्या उपस्थित दर्शकक खूब मनोरंजन कएलक. विगत रवि कें स्थानीय गिरीश पार्क मे मिथिला विभूति पर्व समारोहक अवसर पर नव दिल्ली सं कुमकुम मिश्रा ओ हुनक टीम द्वारा गीत-संगीत केर कार्यक्रम प्रस्तुत कएल गेल. दू सत्र मे विभक्त कार्यक्रम गोसाओनिक गीत सं शुरु भेल. पहिल सत्र मे समाजसेवी कामदेव झा, साहित्यविद रामकुमार मुखोपाध्याय, अशोक झा सहित अन्यान्य लोकनि उपस्थित छलाह. रामकुमार कुमार मुखोपाध्याय मैथिली आ बाँग्ला कें एकदम समीप केर भाखा बतओलनि. ओ कहलनि जे विद्यापतिक रचल साहित्य केर लोकप्रियता एखन सेहो ओहिना बनल अछि. मिथिला विकास परिषद अध्यक्ष अशोक झा कहलनि जे आब खाली मैथिली-मिथिला केने नहि चलत. आब व्यापक अर्थ मे सोचबाक चाही. विधायक स्मिता बक्शी अशोक झा केर मांग कें मानैत विवेकानन्द आ विद्यापति पर आधारित रिसर्च संस्थान लेल फण्ड देबाक बात स्वीकार केलनि. दोसर सत्र मे कुमकुम मिश्रा ओ हुनक दल द्वारा गीत-संगीत केर कार्यक्रम प्रस्तुत कएल गेल. किशुनजी ओ गिरीशज़ीक गायन सेहो लोकक खूब मनोरंजन कयलक. ई लोकनि दिल्ली सं आएल छलाह. (Report: मिथिमीडिया ब्यूरो )


text: > 37म माँ काली पूजनोत्सव दड़िभंगा. जिलाक जाले प्रखंड केर बसंत ग्राम (खड़का बसंत) मे एहि बेर काली पूजा खूब धूमधामसं मनाओल गेल. काली पूजनक ई 37म बर्ष छल. बसंत ग्राम निवासी आ सम्प्रति दिल्लीमे उच्चतर पद पर कार्यरत सच्चिदानन्द झा एहि बर्षक काली पूजाक भार उठौने छ्लथि आ संगहि कार्यक्रम सेहो हुनके सौजन्य सं आयोजित भेल छल. 13 नवम्बर सं 17 नवम्बर 2012 धरि आयोजित काली पूजाक अवसर पर विभिन्न प्रकारक रंगारंग कार्यक्रम राखल गेल छल. दिवाली दिन मां कालीक दक्षिणेश्वरी एवं श्यामा रूपक निर्धारित धार्मिक विधि सं पूजनोपरान्त मां कालीक पट्ट खोलल गेल. दोसर दिन समस्त परिवेश मे अध्यात्मिक वातावरण तैयार करबाक उद्देश्य सं जागरणक कार्यक्रम राखल गेल छल. तेसर दिन सुप्रसिद्ध मैथिली गायिका पूनम मिश्र गीतक कार्यक्रम. फ़ेर अंतिम राति ऑर्केस्ट्राक कार्यक्रम. एहन रंगारंग कार्य्रमक आयोजन सं उपस्थित दर्शक आ श्रोताक मोन मुग्ध होयत देख पड़ल. अपन इलाका मे ई सब कार्यक्रम अपना- आप मे अदभुत छल. विदित जे खड़का बसंत मे मां कालीक पूजा 1977 सं भ' रहल अछि. मान्यताक अनुसार कालीस्थान शक्ति स्थलक रूपमे जागल अछि आ श्रद्धावान लोकक मनोरथ पूर्ण होयत अछि आ मनोरथ पूर्ण भेलाक खुशीमे हुनके द्वारा प्रतिमा बनायल जा रहल अछि आ पूजा पर होमय बला व्ययक वहन करैत अछि. (Report: मिथिमीडिया ब्यूरो)


text:
जनकपुरधाम. अन्तर्राष्ट्रीय मैथिली सम्मेलन (दिल्ली)क बैसार महासचिव डा.बैधनाथ चौधरी 'बैजू'क अध्यक्षतामे शनिदिन जनकपुरमे सम्पन्न भेल. बैसारमे दसम अन्तर्राष्ट्रीय मैथिली सम्मेलन जनकपुरधाम, नेपालमे मनाओल जयबाक निर्णय कयल गेल. उक्त सम्मेलनक संयोजक मैथिलीक सुप्रतिष्ठित साहित्यकार रामभरोस कापडि 'भ्रमर' कें सर्वसम्मतिसँ बनाओल गेल. संगहि मिथिला राज्यक औचित्य विषयक गोष्ठी सेहो सम्पन्न भेल जाहिमे अखिल भारतीय मिथिला राज्य संघर्ष समितिक अध्यक्ष डा. बैधनाथ चौधरी 'बैजू' कहलनि हम मिथिला राज्यक पूर्णतः समर्थक छी. ओ कहलनि जे नेपालमे जँ मिथिला राज्य होयत त' हमरा लोकनि सर्वतोभावेन सहयोग करबाक हेतु तैयार रहब. डा. बैजू कहलनि आर्थिक, भाषायी, राजनैतिक, शैक्षिक सहितक आजादीक लेल आ मिथिलाक सर्वांगीण विकासक लेल मिथिला राज्य अनिवार्य अछि.
नेपाल प्रज्ञा प्रतिण्ठानक सदस्य प्राज्ञ डा. रामभरोस कापडि 'भ्रमर' काठमाण्डूमे २०१० मे सम्पन्न अन्तर्राष्ट्रीय मैथिली सम्मेलनक आयोजन सदृशे एहू बेर एतय तकर भव्य आयोजनक विश्वास व्यक्त करैत मैथिली भाषा साहित्यक विकासमे एहन सन आयोजनक योगदानक चर्च कएलनि. एहि अवसर पर सर्वश्री डा. बुचरु पासमान, डा. रेवती रमण लाल, चन्द्रेश, जीवकान्त मिश्र, चन्द्र शेखर झा ( बूढा भाइ), राजाराम सिंह राठौर सहितक व्यक्तित्व लोकनि उपस्थिति छलथि. बैसारसँ इएह दिसम्बर २२ आ २३क सम्मेलनक आयोजन जनकपुरधाममे होयत से घोषणा कयल गेल. सम्मेलनके आयोजनक हेतु सभ प्रकारक ब्यबस्थापनक अभिभारा संयोजककें देल गेलनि. (Report: मिथिमीडिया ब्यूरो)
नेपाल प्रज्ञा प्रतिण्ठानक सदस्य प्राज्ञ डा. रामभरोस कापडि 'भ्रमर' काठमाण्डूमे २०१० मे सम्पन्न अन्तर्राष्ट्रीय मैथिली सम्मेलनक आयोजन सदृशे एहू बेर एतय तकर भव्य आयोजनक विश्वास व्यक्त करैत मैथिली भाषा साहित्यक विकासमे एहन सन आयोजनक योगदानक चर्च कएलनि. एहि अवसर पर सर्वश्री डा. बुचरु पासमान, डा. रेवती रमण लाल, चन्द्रेश, जीवकान्त मिश्र, चन्द्र शेखर झा ( बूढा भाइ), राजाराम सिंह राठौर सहितक व्यक्तित्व लोकनि उपस्थिति छलथि. बैसारसँ इएह दिसम्बर २२ आ २३क सम्मेलनक आयोजन जनकपुरधाममे होयत से घोषणा कयल गेल. सम्मेलनके आयोजनक हेतु सभ प्रकारक ब्यबस्थापनक अभिभारा संयोजककें देल गेलनि. (Report: मिथिमीडिया ब्यूरो)


text:
शीला दीक्षित जी रवि दिन 20 मई के नई दिल्ली के मावलंकर ह़ॉल मे
अखिल भारतीय मिथिला संघ केर तरफ सं भेल मिथिला विभूति स्मृति पर्व समारोह मे मु्ख्य अतिथि छलीह.
एहि समारोह मे हुनकर दर्द झलैकि उठलन्हि. ओ आश्चर्य व्यक्त कएलन्हि जे संसद मे कइटा सांसद के मैथिल होए के बादहुं आखिर मिथिलाक प्रतिनिधिए किएक अपन भाषा बाजय सं लजाए छथिन्ह.
ओ जतेक अपन भाषा बोलताह मैथिलीक लेल ई ओतेक नीक रहत. आखिर मैथिली भाषा मिठास... संगीत आओर ज्ञानक भाषा अछि.
मुख्यमंत्री जीक साफ कहनाय छलन्हि जे दिल्ली केर विकास...निर्माण मे बिहार मिथिलाक योगदान अहम रहल अछि. लोक मे बिहार के बारे मे किछ गलत धारणा
बनि गेल अछि. बिहार अशोक... चाणक्य... बुद्ध...महावीरक धरती अछि. ई बात सिर्फ भारत नहि बल्कि दुनिया के लेल महत्व राखैत अछि.
शीला दीक्षित जी इहो शिकायत कएलखिन्ह जे दिल्ली मे चूंकि भोजपुरी आ मैथिली बाजय वाला काफी लोक रहय छथिन्ह. एहि लेल भोजपुरी मैथिली अकादमी बनाएल गेल. मुदा जेहि तेजीसं काज होबाक चाही से नहि भ रहल अछि.
आब देखिऔ शीला जीक एहि उलाहना के बादहुं हमर प्रतिनिधि जीक नींद टूटय छनि आ नहि.
शीला जी किछ बेजाय नहि कहलीह. मिथिलाक-मैथिल लेल ई एकदम सत्य अछि. अपन एमएलए...एमपी जी सेहो मैथिली नहि बाजय छथिन्ह. जखन कि आहां साउथ के एमएलए...एमपी सभ के देखिऔ... ओ तमिल...तेलगू...मलयालम आ मराठी लेल हंगामा बरपा दए छथिन्ह. कतबो किछ भ जाए ओ अपन मातृभाषेटा मे गप करय छथिन्ह.
जखन धरि अहां खुद अपना मे गर्व नहि महसूस करब तखैन धरि केना होएत एकर विकास...प्रचार- प्रसार... आओर केना आगां बढ़त अपन मिथिला.


text:
नवका- पुरनका लेख सर्च करु...
जागरण अखबार के पत्रकारक जरूरत
दुनिया के नंबर वन अखबार दैनिक जागरण के प्रशिक्षु उपसंपादक के जरूरत अछि. एहि के लेल अहां के कम सं कम स्नातक होबाक चाही. एकर संग अहां के पास पत्रकारिता के कोनो डिप्लोमा... डिग्री होएत तं अहांके बेसि वेटेज मिलत.
मुदा एहि के लेल उम्र सीमा सेहो राखल गेल अछि. अहांक जन्म एक सितंबर 1985 सं पहिने नहि होबाक चाही. यानी अहांक उम्र 26 साल सं कम होबाक चाही.
कंप्यूटरक ज्ञान... अंग्रेजी से हिंदी ट्रांसलेशन आओरटाइपिंग अएबाक चाही. एकटा आओर बात जे उम्मीदवार के फेसबुक...ट्विटर जैसन सोशल नेटवर्किंग साइट पर जतेक दोस्त होएतन्हि... जतेक बेसि फॉलोवर होएतन्हि हुनका ओतेक प्राथमिकता देल जएतन्हि.
अगर अहां मे ई सभ अछि. अहां अपना के एकटा नीक पत्रकार के रूप मे देखय चाहैत छी तं जल्दी सं अप्लाई करि दिअ.
अहां अपन रिज्यूमे dr.upendra@jagran.com पर भेज दिअ. अहांक आवेदन 3 सितंबर के सांझ 6 बजे तक हिनका पास पहुंचि जएबाक चाही.
एकटा खास बात ई जे आवेदन के संग अहां अपन एकटा लेख सेहो भेजबाक कष्ट करब. ओ लेख कम सं कम 500 शब्दक होबाक चाही.
अहां खुद हाथों-हाथ जाsक आवेदन देबय चाहैत छी तं एकटा लिफाफा मे अपन लेख... अपन रिज्यूमे राखि एहि पता पर पहुंच जाउ-
हेड, एडिटोरियल एचआर विभाग, दैनिक जागरण, डी-211, सेक्टर-63, नोएड- 201309
लिफाफा पर ‘संपादकीय प्रशिक्षु पद के लिए आवेदन’ जरूर लिख देब.
सदस्यता लें टिप्पणियाँ भेजें (Atom)


text:
-कुमार रामेश्वरम दीप जरा कऽ केलन्हि उद्घाटन, स्वागत गान सम्पन्न
-लोकमे अपार उत्साह
-कार्यक्रम शुरू हेबासँ पहिनहिये आयोजन स्थल लोकसँ खचाखच भरि गेल छल।
-स्थान-जे.एम.एस. कोचिंग सेन्टर, चनौरागंज, झंझारपुर
-तिथि २८ आ २९ जनवरी २०१२
-समय......दुनू दिन ११ बजे पूर्वाह्णसँ ५ बजे अपराह्ण धरि
-२०म विदेह मैथिली प्रदर्शनी सेहो ऐ उत्सवक अन्तर्गत
आयोजित भऽ रहल अछि, मैथिली पोथी देखबा आ किनबा लेल भारी भीड़।
-एकांकी आ नाटकक मंचन हएत दुनू दिन
-मैथिली रंगमंच- भरत नाट्यशास्त्रक अनुसार- ई अछि ऐ नाट्य उत्सवक थीम
- नाटक आ फिल्मपर परिचर्चा सेहो हएत
-कविता गोष्ठीक आयोजन सेहो हएत।
-नाटक, गीत, संगीत, नृत्य, मूर्तिकला, शिल्प आ चित्रकला क्षेत्रमे विदेह सम्मान २०१२ सेहो प्रदान कएल जाएत
-मैथिलीक समानान्तर रंगमंचक उदयक रूपमे ऐ नाट्य उत्सवकेँ मोन राखल जाएत।


text:
नवका- पुरनका लेख सर्च करु...
जोर के झटका धीरे सं...
एकटा बात अहां सभ के याद अछि कि ? पहिने जखन रामविलास पासवान... नीतीश कुमार आओर लालू प्रसाद यादव जी रेल बजट पेश करय छलखिन्ह त ओहि रेल बजट के बिहार के बजट कहि हंसी उड़ाएल जाएत छल. मुदा ममता बनर्जी के एहि बजट मे जखन कि आधा सं बेसि परियोजना...ट्रेन बंगाल के लेल अछि... खुब गुणगान भs रहल अछि. कोई एकरा दीदी के दरियादिली... त कोई गरीबों को इज्जत त कोई ममता दीदी की सौगात कहि रहल अछि. चारु कात जय-जयकार भ रहल अछि. लालूजी के किरकिरी कएल जा रहल अछि. एकरा कहय छै जोर के झटका धीरे सं...
ममता बनर्जी बंगाल के लेल जे तोहफा देलखिन्ह अ अगर ओहि पर नजर डालल जाए त 12 टा जे नॉनस्टॉप ट्रेन शुरू होबय जा रहल अछि ओहि मे सं चारिटा बंगाल सं अछि. ई ट्रेन बिहार भ गुजरत मुदा रुकत नहि. खेल देखिऔ बिहार के नजरअंदाज करय के लेल कोन-कोन रास्ता निकालय गेल. ई ट्रेन जखन बिहार सं गुजरत त एक तरहे लोक के मुंह चिढ़ाएत. 69 टा नवका ट्रेन मे सं 19 टा बंगाल के लेल अछि. कि ई कम लगैत अछि ? 309 जे मॉडल स्टेशन चिन्हित कएल गेल अछि ओहि मे सं आधा सं ज्यादा बंगाल सं अछि. मुदा मीडिया मे एकर चर्चा नहि भs रहल अछि. अगर लालूजी एकर आधो बिहार के लेल देने रहतथिन्ह त बिहारक बजट कहि मुंह चिढ़ाएल जाएत. लालू... पासवानजी त कम सं कम दोसर राज्य के संग एतेक पक्षपात त नहि करैत छलखिन्ह.
रेलवे एक हजार मेगावाट के एकटा बिजली कारखाना लगाबय जा रहल अछि आओर इहो बंगाल मे लागत... पुरुलिया के आद्रा मे. बंगाल मे अखन जे माओवादी के लs क हो हल्ला मचि रहल अछि ओकरा सेहो रेललाइन सं जोड़ि देल गेल अछि. कांचरपाड़ा हलिशर मे रेलवे कोच फैक्ट्री लगाबए के घोषणा सेहो भेल. एहि ठाम हर साल पांच सय डिब्बा बनत. यानि बिजली आओर कोच फैक्ट्री मे शत –प्रतिशत राज्य के भागीदारी. एतबा नहि सात ठाम उपनगरीय सेवा के जे प्रावधान अछि ओ सभ बंगाल सं अछि. एकटा इंडोर स्टेडियम बनत सेहो बंगाल मे... एकटा अस्पताल के अपग्रेड कएल जाएत सेहो बंगाल मे.
आओर सुनब त सुनु... कुल बारहटा जे रेल लाइन के दोहरीकरण होएत ओहि मे सं चारिटा बंगाल सं अछि. सातटा नर्सिंग कॉलेज मे सं एकटा बंगाल मे अछि. तीनटा सुपर फास्ट पार्सल एक्सप्रेस चलाएल जाएत ओहि मे सं एकटा बंगाल सं. पचासटा जे विश्वस्तरीय स्टेशन बनत ओहि मे हावड़ा... सियालदह आओर न्य जलपाईगुड़ी शामिल अछि मुदा पटना जकर घोषणा लालूजी अपन बजट मे कएने छलखिन्ह ओकरा एहि मे जगह नहि मिलल. रेलवे के जे फ्रेट कॉरीडोर बनय वाला अछि ओकरा बंगाल मे विस्तार कएल गेल अछि. एकरे संग दानकुनी.. माझेरहाट ओर नवपारा मे सवारी डिब्बा के असेंबली प्लांट लगाएल जाएत. कोलकाता के मेट्रो रेल सेवा के विस्तार कएल जाएत.
ममता बनर्जी सभ गाड़ी के रूख बंगाल दिस कs बिहारक पटरी के रेड सिग्नल देखा देलीह. बिहार के लेल जे ट्रेन देल गेल ओहि मे सं रांची-पटना जनशताब्दी एक्सप्रेस आओर झाझा-पटना एमईएमयू बिहार के लेल पहिनहि सं तय छल. लोक सभ के उम्मीद छल जे बिहारक रेल परियोजना के एहि बजट मे गति देल जाएत. मुदा तेजी त छोड़ु ज्यादातर के ठंडा बस्ता मे डालि देबय के खबर अछि. बिहारक सभ परियोजना एक तरह सं समझु कागजे पर देखाबय लेल रहत. मढ़ौरा मे रेल कारखाना के लेल मुआवजा देबय के काज पर पहिनहिं रोक लगा देल गेल अछि.
बिहार सं चलय वाला गाड़ी सभ लेट-लतीफी के शिकार रहैत अछि. कोनो- सात घंटा लेट त कोनो दस घंटा लेट. लोक सभ के लागैत छल जे लाइन के दोहरीकरण के घोषणा भ सकैत अछि जेहि सं कम स कम गाड़ी त समय सं चलत. मुदा एकर कोनो जिक्र नहि भेल.
अहां दोसर चीज नहि देखिऔ बस दिल्ली... मुम्बई... कोलकाता...चेन्नई... बंगलुरु... पंजाब... हरियाणा... असम सं बिहार अपन गाम-घर जाए के सोचिऔ. देखिऔ टिकट के कि हाल अछि. टिकट मिलिओ जाएत त ट्रेन मे चढ़य मे कतेक परेशानी होएत अछि से सोचिऔ. तीन मास पहिनहुं कई बेर कंफर्म टिकट नहि मिलैत अछि. ई हाल दिल्ली- मुम्बई के लेल नहि अछि अहां लोकल ट्रेन... सवारी गाड़ी लेल जाउ न लात धरय...पायर धरय के जगह नहि रहैत अछि. केहुना लटकि कs यात्रा करय पड़ैत अछि. कई बेर त एहन भेल जे गाड़ी पर नहि चढ़ि पएलहुं. एहन मे लोक सभ के उम्मीद छल जे किछ नबका ट्रेन चलाएल जाएत. मुदा कि करिबय सभ त बंगाल चलि गेल.
सदस्यता लें टिप्पणियाँ भेजें (Atom)


text:
नेपाली कांग्रेस नेता तथा पूर्वमन्त्री गगन थापा, सरकारके बेइमानीमे समाजवादी पार्टीके सेहो संँलग्नता रहल आरोप लगओने छथि ।जनकपुरस्थित पार्टी कार्यालयमे मंगलदिन आयोजित पत्रकार सम्मेलनमे नेता थापा, वर्तमान सरकार विगतके सम्झौतासभके बेवास्ता करित विधेयक लाबऽ लागल आरोप लगोने छथि । ओ, विधेयक लाबमे समाजवादी पार्टीसेहो सहयोग कएने बतबएत सरकारके बेइमानीमे समाजवादी पार्टी साझेदार रहल धारणा रखलन्हि । नेता थापा, वर्तमान सरकारके शक्ति दुरुपयोग रोकऽ दंशैकेबाद सडक संघर्षमे उतरबाक बतओलन्हि । संसदके सडकसँ जोड्बाक काज कांग्रेस करताह से हुनकर कहब छल । ओ, आबके मिसन संविधानके संशोधन करऽबएत स्वीकार्य बनएबाक रहल बतओलन्हि ।
Home मुख्य समाचार नेपाली कांग्रेस नेता तथा पूर्वमन्त्री गगन थापा, जनकपुरमे


text:
विमलजी मिश्र, नई दिल्ली। 12 अक्टूबर 2020। मैथिली जिन्दाबाद!!
आदित्य नारायण झा / सुपुत्र श्री उदित नारायण झा ।
वियाह जिनका सँ करत , ओ छथि श्वेता अग्रवाल ।
जे की आदित्य नारायण के, दस साल सँ गर्लफ्रेंड अछि ।
दुनु गोटे फिल्म सँ ताल्लुकात राखै अछि ।
नवंबर या दिसंबर मे वियाह करब निश्चित भेल अछि । आदित्य नारायण आ श्वेता अग्रवाल, दुनु गोटै 2010 मे #शापित फिल्म मे काज केने रहै । प्रेम के अंकुर ओहि ठाम सँ पनपल छलै । मुदा कम वयस्क के कारण दुनु गोटै , दोस्त जेकां रहि कें भविष्य संवारै मे लागि गेल । आब जखन दुनु लड़का आ लड़की मेच्योर भ गेल तँ , निर्णय लेलक जे आब वियाह क लेबाक चाहि । श्वेता अग्रवाल कें आदित्य नारायण के गार्जियन यानी माता दीपा नारायण आ पिता उदित नारायण जी पसंद क लेने अछि । यानी माता पिता के पुर्ण सहयोग आ आशिर्वाद प्राप्त भ गेल अछि।


text:
अजय धारी सिंह
मधुबनी। केंद्र क मोदी सरकार एक बेर पुनः मिथिलांचल केँपैघ उपहार देल अछि ।औरंगाबाद- जयनगर तक फोर लेन सड़क बनेबा क स्वीकृति देल गेल अछि जे देश क राजधानी दिल्ली से पड़ोसी देश नेपाल जयबा मे सुबिधाजनक होयत। टटका समाचार क अनुसार औरंगाबाद से नेपाल सीमा समीप अवस्थित जयनगर तक एक नव फोर लेन सड़क बनत। केन्द्र सरकार क भारतमाला योजना अंतर्गत एहि परियोजना केँ तैयार कैल गेल अछि जकर नाम नाॅर्थ साउथ कॉरीडोर राखल गेल अछि।
बख्तियारपुर- ताजपुर संँ होयत कनेक्टिविटी। गंगा नदी मे बख्तियारपुर- ताजपुर के मध्य निर्माणाधीन फोर लेन पुल से उत्तर में नेपाल आ दक्षिण में बिहार क सीमा रजौली से भाया झारखंड उड़ीसा तक आवागमन क सुबिधा हेतु नव सड़क निर्माण करबा पर विचार कैल जा रहल अछि।एन एच २८ ताजपुर इमली चौक- दरभंगा क बिठौली – जाले – पुपरी- जालेश्वर नेपाल सीमा तक फोरलेन बनेबा लेल मार्ग रेखण निर्धारण कार्य शुरू होयबा क संभावना अछि। फोर लेन क काज पूर्णतः ग्रीनफील्ड हेतैक। दक्षिण मे बख्तियारपुर सँ रजौली तक फोरलेन बनेबाक योजना अछि।
कहल जाईछ जे पहिने मात्र दरभंगा तक एहि सड़क केँ बनेबाक योजना केन्द्र क छल परन्तु राज्य सरकार प्रस्ताव दय एकरा नेपाल सीमा तक विस्तारित करौलक अछि। औरंगाबाद सँ शुरू भेला क कारणे ई सड़क जी टी रोड अर्थात एन एच २ सँ सेहो सम्पर्कित होयत। एहि तरहेँ दिल्ली से भाया बिहार नेपाल तक ई सड़क फोरलेन भय जायत।पथ निर्माण विभाग एहि कॉरीडोर के मार्ग रेखण निर्धारित कय केंद्र सरकार केँ समर्पित कयलक अछि। केंद्र एहि हेतु एन एच ए आई केँ प्राधिकृत कयलक अछि जकर स्वीकृति पश्र्चात एकर मार्ग रेखण पर अंतिम निर्णय लेल जायत। जमीनक उपलब्धता आ यातायात घनत्व क कारणे मार्ग रेखण मे परिवर्तन संभावित छैक परंतु आरम्भिक आ अंतिम विंदु निर्धारित अछि आ पटना केँ एहि से सम्पर्कित करबा पर सहमति भ गेल छैक।
एहि सड़क केँ बनेबा सँ दक्षिण बिहार सोझे नेपाल संँ सम्पर्कित होयत। वर्तमान मार्ग रेखण अनुसारेँ सड़क क लंबाई २७१ किमीअनुमानित अछि।सड़क औरंगाबाद सँ शुरू भय भाया जहानाबाद कच्ची दरगाह आओत आ कच्ची दरगाह- बिदुपुर पुल पार करैत वैशाली जिला मे प्रवेश करत। संभवतः बख्तियारपुर- ताजपुर पुल सँ सेहो संपर्कित होयत।एहन परिस्थिति मे वैशाली छूटि जायत आ पटना सँ सीधे समस्तीपुर जिला पहुँचत। गंगा नदी पार कयला बाद ई सड़क समस्तीपुर, दरभंगा, मधुबनी क बाद जयनगर नेपाल सीमा पर समाप्त होयत। एहि परियोजना मे लागत कम करैबा लेल किछु पुरान सड़क सबहक अधिग्रहण कय सम्मिलित करबाक संभावना अछि।


text:
अनंत पूजाक महत्व। अनंत पूजा केला स की की फल भेटइ छई
अनंत चतुर्दशी
एकटा वन में सुमंत नामक ऋषि रहैत छलाह। ओ श्रेष्ठ धर्मपरायण छलाह । किछु दिनक पश्चात हुनक पत्नी दिक्षा सँ पुत्री रत्न प्राप्त भेलनि । ऋषि ओहि पुत्रीक नाम सुशीला राखल । दर्भाग्य वस पुत्री जन्मक किछु दिनक पश्चात ,हुनक मृत्यु भऽ गेल।
सुमंत ऋषि दोसर विवाह एकटा कर्कसा नामक कन्या सँ केलनि,जिनकर स्वभाव नामक अनुकुलें छलनि ।
किछु वर्ष बितलाक बाद सुशीला के विवाह कौण्डिल्य नामक ऋषि सँ भेलनि । जखैनि ओ अपन सासुर जाए लगलि तऽ विमाता अपन क्रुरताक परिचय दैत हुनका संदुक में ईंटा,पथ्थर भरि देल । सासुर अएलाक वादो सुशीला प्रसन्न नहि छलिह ,कारण घरमें दरिद्रताक वास छल।एक दिन ओ अपन समस्या निवारण हेतु भगवान अनंतक पुजा आरम्भ कैलनि ,हुनक पति कौण्डिल्य ऋषि पत्नीक संग पुजा कए पुरा निष्ठा सँ भगवान अनंतक लक्ष्मी नारायन स्वरुपक ध्यान कए जे श्री विष्णुक भौतिक जगत के स्वरुप थिकाह आर वाऽह एहि लोकक इष्ट छथि।
मान्यता अछि भगवान एहि भौतिक जगत में 14 लोक बनाओल जाहि में भूर्लोक, भुवर्लोक, स्वर्लोक, महर्लोक, जनलोक, तपोलोक, ब्रह्मलोक, अतल, वितल, सुतल, रसातल, तलातल, महातल आर पाताल अछि। अनंतसूत्र के 14 गांठ 14 लोकक प्रतीक स्वरुप अछि।
इ मान्यता अछि जे 14 वर्ष तक लगातार अनंत चतुर्दशीक व्रत रखैत अछि तकरा, विष्णु लोक क प्राप्ति होइत अछि । अनंत सूत्र कें पुरुष दाहिना आर स्त्री बायाँ हाथ में बान्हैत छथि।
अनंन्तसागरमहासमुद्रेमग्नान्समभ्युद्धरवासुदेव।
अनंतरूपेविनियोजितात्माह्यनन्तरूपायनमोनमस्ते॥
-श्रीमति रूबी झा


text:
या कुन्देदु तुषार हार धवला,या शुभ्र वस्त्रा वृता,
या वीणा वर दण्ड मण्डित करा, या श्वेत पद्मासना।
या ब्रह्मा च्युत शंकरः प्रभृतिभीः देवैः सदा वन्दिता,
सा माम् पातु सरस्वती निःश्सेष जाड्यापहा।।
या वीणा वर दण्ड मण्डित करा, या श्वेत पद्मासना।
या ब्रह्मा च्युत शंकरः प्रभृतिभीः देवैः सदा वन्दिता,
सा माम् पातु सरस्वती निःश्सेष जाड्यापहा।।
"सरस्वती" शब्दक उत्पत्ति "सरस'' (प्रवाह) आ 'वती' (जाहि स्त्री मे प्रवाह हो) सँ भेल अछि. अन्य भारतीय भाषा मे हुनक भिन्न-भिन्न नाम अछि। तेलुगु मे "चडुवुला तल्ली" (Chaduvula Talli) आ "शारदा" नाम अछि. कोंणकणी में शारदा, वीणापाणी, पुस्तक-धारणी, विद्यादायिनी निर्दिष्ट अछि. प्रसिद्ध श्रॄंगेरी मंदिर पर शारदे, शारदाम्बा, वाणी, वीणापाणी आदि उल्लिखित अछि. तामिल मे कलैमंगल (Kalaimangal), कलैवाणी (Kalaivani) वाणी सेहो कहल गेल अछि. हिनक संबोधन में "शारदा" (जे शरद ऋतु पसंद करय), "वीणापुस्तक-धारणी" (जे बीणा आ पुस्तक धारण करय), "वाक्देवी", "वाग्देवी", "वाणी" (बोलीक देवी), "वरदायनी" (जे उदारता सँ वर प्रदान करय) इत्यादि प्रसिद्ध अछि.
सनातन धर्म में "सरस्वती" केँ ज्ञान, संगीत, कला आ विज्ञानक अधिष्ठात्री देवी मानल गेल अछि. ओ ब्रह्माक सहचरी आ हुनक शक्ति रुप मे परम पूजनीया छथि. त्रिमुर्ति, "सरस्वती", "लक्ष्मी", आ "पार्वती" मे सँ एक छथि. यएह त्रिमुर्ति, "त्रिदेव" केँ विश्वक सृष्टि, पालन आ संहार में मदति करैत छथि. सरस्वती पश्चिम आ मध्य भारतक जैन धर्मावलम्बीक लेल सेहो परम पूजनीय छथि. बौद्ध धर्म मे सरस्वती केँ "संरक्षक देवी" क रुप मे मानल जाईत छथि. सरस्वती वर्मा मे "थुराथाडी"(Thurathadi), मालदीव मे तिपितिका (Tipitika), चीन मे 'बिअनसीएतीअन' (Biancaitian), थाइ मे "सुरसावादी" (Surasawadee) आओर जापान मे "बेनजैतेन" (Benzaiten), नामे संबोधित भऽ संपूजित होइत छथि.
ऋगवेद मे सरस्वती केँ नदी रूप मे साकार देवी मानल गेल अछि. पश्चात् वैदिक युग (Post Vedik Age) मे हुनक अस्तित्व नदी रूप मे क्रमशः समाप्त होइत गेल आ साहित्य, कला एवं संगीत सँ जुड़ैत चल गेल. हिन्दू मान्यतानुसार, सरस्वती ज्ञान, चैतन्य, वृहत वा व्रह्माण्डिय ज्ञान, सृजन, ज्ञानोदीप्ति, संगीत, कला, वाक्शक्ति एवं सामर्थक देवी मानल गेल छथि. स्कंद पुराण मे सरस्वती केँ "शिवानुजा" अर्थात् शिवक छोट बहिन कहल गेल अछि. वेदान्तक अनुसार, हुनका ब्रह्माक "स्त्री-शक्ति" (Feminine Energy) मानल गेल अछि जे आदिशक्तिक एक रूप छथि. देवी-महात्म्य मे त्रिमुर्ति, "महाकाली", "महालक्ष्मी", "महासरस्वती" मे सँ एक मानल गेल छथि आ अष्टभुजा रूप मे वर्णित छथि. तंत्र सार मे "नील-सरस्वती केँ 'महातारा" क दोसर रूप सरस्वती जे वाक् सरूपा छथि, जे नादी रूप मे दृष्यमान होइत छथि, जिनका मे निरन्तर प्रवाहक प्रवेग अछि. वाक् रूप मे सरस्वती सृष्टिक पर्याय छथि. वाक् सँ सृष्टि संभव अछि. वाक मे प्रकाश आ ध्वनिक सम्मिश्रण अछि. वाक् केँ सृष्टिक प्रथम दिवसक रूप मे मानल गेल अछि. वैह तऽ प्रकाशक प्रथम विकिरण आ नादक पहिल स्फोट अछि.
आधुनिक वैज्ञानिक जकरा 'बिग-बैंग' (Big-Bang) कहैत छथि— सएह वाक् सृष्टिक उपोद्घात अछि. ॠगवेदक वाकसूत्र मे वाक्देवता स्वयं कहैत छथि— "अहं राष्ट्री संगमनी वसूनां, चिकीतुषी प्रथम यज्ञियाम्". हमही एक-दोसरा सँ भेटै वला शोभा छी, हम समष्टि चेतनाक सौंदर्य, हम पृथ्वीक सभ अधिष्ठाता आ वस्तु केँ एक दोसरा सँ अभिमुख करऽ वाली शक्ति छी, जे अपन अज्ञानता, अपन अपूर्णता, अपन कमी केँ बुझऽ बला छथि आओर एहि कारण सँ पूर्णताक लेल अपन सूक्ष्मतर भावसत्ता सँ एकाकार होएबाक लेल यज्ञ करऽ बला, परस्पर भावक अनुष्ठान करऽ बलाक प्रेरक शक्ति हमहीं छी. ऋगवेदक ई रूपक वाक केँ 'गॅाड-पार्टिकिल' (God-Particle) सिद्ध करैछ. सूक्ष्मतर सभ भाव सत्ता केँ एकाकार करऽ बला ई तत्व सृष्टि सृजनक आधार अछि.
वाक् जखन सरस्वतीक रूप रचना मे अपन कल्पना कएलक तऽ सृष्टि विकासक निर्मल चेतनाक प्रतीक प्रतिमा बनि गेली. नदी बनि ई सत्वोद्रेकक प्रवाहक अंतरंग धारा बनली. ई धारा धवल अछि आओर एहि सँ अवगाहित होइ बला सेहो स्वच्छ आ निर्मल भऽ स्फटिकवत चमकऽ लगैत अछि, हुनक अंतरंग प्रोद्भासित भऽ जाइत अछि. कुंद, इंदु आ तुषार सभक कांतिक प्रतिरोपण कएलो पर वाक् सन प्रकाश चेतना केँ नहि पाओल जा सकैछ. वाक् देवीक आसन आधार श्वेत पद्म अछि. हुनक वाहन श्वेत हँस अछि. एहि सभ श्वेत आधार मे एकटा आंतरिक प्रवाह निरंतर अछि, जकरा सत्वोद्रेक केँ रूप मे ग्रहन कएल जा सकैछ। कमल पुष्प केँ समान एहि सृष्टिक मिलन भेल अछि. कमल पुष्पक फुलेनाइ कोनो सामान्य घटना नहि. एकरा खुलला सँ ध्वनी आ प्रकाशक विस्फोट होइछ. संपुटित पुष्प चटकारी दऽ केँ उन्मीलित होइछ. श्वेत रंग-लीलाक उन्मेश अछि. सृष्टिक विकाशक लेल जे भारतीय धारणा अछि ताहि मे विष्णुक नाभी सँ उत्पन्न होइ बला, कमल पुष्प पर ब्रह्माक आसन छनि. एहि सभ धारणा मे कोनो-ने-कोनो एकसूत्रता अछि. सरस्वती ब्रह्माक मानस पुत्री छथि. एहि आधार पर सृष्टिक संरचना मे सरस्वतीक अपन महत्व अछि. एहि सँ सरस्वती संगीत, साहित्य आ कलाक देवी रूप मे प्रतिष्ठित भेली. संगीत, साहित्य आ कला सृष्टि मे स्वतंत्रताक समर्थक अछि.
ब्रह्माक सृष्टि रचना मे जखन-जखन अन्हारक प्रतिछाया जीवनक उन्मुक्तिक लेल अवरोध करैछ, तखन-तखन कला-सृष्टि जीवनक उज्ज्वल संभावना बला स्वतंत्रताक देवी सरस्वतीक चित्रण श्वेत वस्त्र धारिनी, श्वेत कमल पर विराजित दिव्य स्त्री केँ रूप मे कएल जाइत अछि जे पूर्ण सत्य ज्ञानक प्रतीक अछि. श्वेत रंग शुद्ध आ सत्य ज्ञानक प्रतीक मानल जाइत अछि. सामान्यतया हुनका चतुर्भुजी दर्शाओल जाइत अछि जे मानवक मन, बुद्धि, सतर्कता आ स्वावलम्बनक द्योतक अछि. दोसर दिस ई चारू हाथ, चारि वेद केँ दर्शबैत अछि. वेद मे तीन तरहक साहित्य भेटैत अछि—
(1) काव्य - ऋगवेद मे स्तुति, (2) गद्य - यर्जुवेद मे गद्य आ (3) संगीत - सामवेद मे हाथक पुस्तक गद्यक, स्फटिक माला काव्य एवँ वीणा संगीतक प्रतीक चिन्ह अछि.
कुम्भ एहि तीनूक शुद्धताक प्रतीक अथवा हुनक शक्ति, जाहि सँ मानवक चिंतन केँ शुद्ध रखैत छथि. दोसर दृष्टिकोण अछि जे—
पुस्तक (वेद) सांसारिक, दैविक, अविनाशी आ सत्य ज्ञानक संगहि विज्ञान एवँ धर्मग्रन्थ मे हुनक सिद्धि केँ दर्शवैत अछि. स्फटिक माला ध्यान आ धर्म केँ चिन्हित करैछ. कुँभ सृष्टि एवँ शुद्धताक मानक अछि. वीणा हुनक कला एवँ संगीतक सिद्धिकप्रतीक अछि. "अनुराग" नाम हुनक संगीत-प्रेम केँ दर्शा स्पष्ट करैछ जे भावनाक अभिव्यक्ति संगीत सँ होईछ.
पएर लग हँस जे हुनक वाहन सेहो मानल जाइछ, ऒ नीर-क्षीर विवेकी अछि, ऒ नीक-बेजाय अथवा विनाशी-अविनाशीक बीच अन्तर करब सिखबैत अछि. कतौ-कतौ हुनक वाहन रूप मे मयूर केँ देखाऒल जाइत अछि. मयूरक सवारी शिक्षा दैछ जे वाह्य सौंदर्य सँ विलग भऽ अविनाशी सत्यक लेल बुद्धिमान बनी. हिन्दू हुनक पूजा मात्र शैक्षणिक ज्ञानक लेल नहि कऽ मोक्षक हेतु सेहो करैत अछि.
गोवा, महाराष्ट्र आऒर कर्नाटक मे सरस्वती पूजा, महासप्तमी केँ "सरस्वती आवाहन" सँ प्रारंभ होइत अछि आ विजया दशमी केँ "सरस्वती उव्दसन" सँ समाप्त होइछ. पुर्व आ पुर्वोत्तर भारत (त्रिपुरा, आसाम, उड़ीसा, प० बंगाल आ बिहार ) मे सरस्वती पूजा बसंत-पञ्चमी (सिरपञ्चमी) केँ मनाऒल जाइछ. दक्षिण भारत मे सेहो सरस्वती पूजा "नवरात्री" मे होइछ. अन्तिम दू अथवा तीन दिनक शक्ति उपासना सरस्वती केँ समर्पित कएल जाइछ. तमिलनाडु मे सरस्वती पूजा "आयुध पुजा" संग मनाऒल जाइछ जाहि मे अस्त्र-पूजन आ यंत्रक स्थापन होइछ. नवमी दिन पुस्तक, वाद्ययंत्र एवँ औजार केँ सरस्वती लग राखि पूजा होइछ. विजया दशमी दिन पुस्तक एवँ वाद्ययंत्रक पूजन सम्पन्न कए "विद्यारंभ" कएल जैछ. पुस्तक, काँपी आ लेखनी मे सरस्वतीक बास मानल जाइत अछि आ एकर आदर सम्पूर्ण भारत मे होइत अछि.
— संतोषी कुमार


text:
पटना : टिपिर-टिपिर बुन्नक बीच, आइ मिथिला भवन, राजेन्द्रनगरमे युवा कवि अमित मिश्रक दोसर पोथी 'अंशु बनि पसरि जाएब' विमोचित भेल. ई अमितक पहिल बाल काव्य संकलन अछि. 'चेतना समिति'क आमसभामे अमितक एहि पोथीक विमोचन भेल. पोथीक विमोचन चेतना समितिक अध्यक्ष आ बिहार विधानसभामे मैथिलीक प्रतिनिधि विजय कुमार मिश्र, मैथिली त्रैमासिक पत्रिका घर -बाहर'क संपादक द्वय श्री वासुकीनाथ झा, डाॅ रमानन्द झा रमण एंव चेतना समितिक अनेक पदाधिकारी लोकनि द्वारा कयल गेल.
पोथी विमोचनक उपरांत युवा साहित्यिक बाल मुकुन्द पाठक एहि पोथीपर अपन विचार प्रकट केलनि. शरदिन्दु चौधरी सेहो एहि पोथीक प्रंशंसा करैत अपन विचार रखलनि. अपनेक जनतब द' दी जे पोथी शेखर प्रकाशन द्वारा प्रकाशित भेल अछि. एहि अवसर पर कमल मोहन चुन्नू, राम सेवक राय, रघुवीर मोची, गणेश शंकर खड्गे, इन्द्रकांत झा, जगत नारायण चौधरीक संग-संग सैकड़ो लोक उपस्थित छलाह. अंतमे अमित मिश्र चेतना समितिक एहि दुलार लेल अपन आभार प्रकट केलनि.
नोट : पोथी प्राप्तिक लेल 09934666988 पर संपर्क कयल जा सकैछ.


text:
जाड़ खसल अछि. उत्सवक दौर शुरू भ' रहल अछि. मैथिली भाषा-साहित्य कें केंद्र क' विद्यापति पर्व समारोह होइत रहल अछि आ से व्यापक स्तर पर. गाम-गाम सं शहर-शहर धरिक विद्यापति समारोह खूब चर्चा मे रहैए.
एम्हर आबि क' लिटरेचर फेस्टिवल से ट्रेंड मे छै. विश्व भरि मे साहित्य उत्सव मनाओल जा रहल अछि. एहना मे मैथिली कोना ककरो सं पाछू रहत. एखन धरि दू बेर लिटरेचर फेस्टिवल मना चुकल मैथिली लेखक संघ,पटना तेसर खेपक आयोजनक दिवस घोषित क' देलक अछि. आयोजनक कार्यकारी विनोद कुमार झा जनबैत छथि जे तेसर आयोजन 17, 18 ओ 19 फरवरी 2017 कें होएत.
ओतहि बेस दिन सं ओहि पार मिथिला मे उत्सवक सुगबुगाहटि देखल जाइत छल. साहित्यिक अजित आजाद आह्लादित होइत जनतब देलनि जे जनकपुर मे सेहो 9, 10 ओ 11 दिसंबर 2016 कें लिटरेचर फेस्टिवल आयोजित होएत.
दुनू लिटरेचर फेस्टिवलक दिवस सार्वजनिक भेला उपरान्त साहित्यिक वर्ग लोकनि मे कार्यक्रम विवरण जनबाक उत्सुकता देखल जा रहल अछि. ई आयोजन मैथिली साहित्य लेल कतेको अर्थ मे बेस महत्वक होइत अछि.


text:
एन्ड्रोइड (सञ्चालन प्रणाली)
एन्ड्रोइड गुगलद्वारा विकसित एक मुक्त स्रोत (ओपन सोर्स) मोबाइल सञ्चालन प्रणाली छी जे लिनक्स पर आधारित अछि । एन्ड्रोइडक विकास मुख्य रूप सँ स्पर्श पटल (टच स्क्रिन) मोबाइलक लेल कएल गेल छल जकरा प्रायः स्मार्टफोन सेहो कहल जाएत अछि, मुदा एकर प्रयोग ट्याबलेट कम्प्युटरमे सेहो कएल जाएत अछि आ आब कार, टेलिभिजन, हात घडी, नोटबुक, गेमिङ कन्सोल, डिजिटल क्यामरा, आदिमे सेहो एन्ड्रोइड (ओएस) कऽ उपयोग भऽ रहल अछि । ई सञ्चालन प्रणालीमे सब किछ स्पर्श आधारित अछि जना भर्चुअल की–बोर्ड, स्वाइपिङ, ट्यापिङ, पञ्चिङ इत्यादि ।
इतिहास[सम्पादन करी]
विशेषता[सम्पादन करी]
सन्दर्भ सामग्रीसभ[सम्पादन करी]
- ↑ मॉरिल, डैन (२३ सितम्बर २००८), "एनाउन्सिंग द एन्ड्रॉयड 1.0 SDK, रिलीज़ १", एन्ड्रॉयड डवलपर्स ब्लॉग (अंग्रेज़ीमे), गूगल, अन्तिम पहुँच ११ मार्च, २०१७।
- ↑ "लाइसेन्सेज़", एन्ड्रॉयड ओपन सोर्स प्रोजेक्ट (अंग्रेज़ीमे), ओपन हैण्डसेट एलायंस, अन्तिम पहुँच २२ अक्तूबर २००८।